
I. BENDROJI INFORMACIJA

I.1. Konkurso pavadinimas, pagrindinės sąvokos, Konkurso objektai, 
perkamų paslaugų pobūdis, Konkurso tikslas

1. Konkurso pavadinimas: Trijų gydymo įstaigų Šiaurės pr., Klaipėdoje, atviras architektūrinio projekto konkursas.
2. Konkurso sąlygose vartojamos pagrindinės sąvokos:
2.1. atviras projekto konkursas – pirkimo procedūra, kurioje gali dalyvauti ir projekto pasiūlymus pateikti visi suinteresuoti tiekėjai;
2.2. Centrinė viešųjų pirkimų informacinė sistema (toliau – CVP IS) – informacinė sistema, kurioje atliekamos viešųjų pirkimų procedūros, teikiami  ir  tvarkomi   viešųjų   pirkimų skelbimai ir ataskaitos, skelbiami Konkurso dokumentų paaiškinimai, patikslinimai, informacija apie datą, kada bus susipažįstama su elektroninėmis priemonėmis gautais projekto pasiūlymų devizo šifrais, vyksta bendravimas ir keitimasis informacija su tiekėjais;
2.3. dalyvis – Konkursui projekto pasiūlymą pateikęs tiekėjas, t. y. fizinis asmuo ir (ar) juridinis asmuo;
2.4. devizas – dalyvio pasirinktas raidžių ir (ar) skaitmenų junginys. Dalyvis privalo visur rašyti tą patį devizą. Devizas turi būti sudaromas taip, kad neleistų identifikuoti dalyvio, jo pavadinimo ir kontaktinės informacijos, kol projekto pasiūlymas nėra įvertintas. Pageidautina, kad planšetėse devizas būtų parašytas 1,00 (vieno) cm dydžio šriftu dešiniajame viršutiniame planšetės kampe, atitraukiant nuo planšetės kraštų po 2,00 (du) cm, kituose tekstiniuose ir (ar) grafiniuose dokumentuose – dešiniajame viršutiniame kiekvieno lapo kampe. Visais atvejais, devizas turi būti matomas ir įskaitomas. Devizas rašomas:
2.4.1. ant visų CVP IS priemonėmis pateikiamų vokų (Vokas 1, Vokas 2) ir ant kiekvieno CVP IS priemonėmis Voke 1 pateikiamo dokumento (P a s t a b a : Dokumentas – aiškinamasis raštas, planšetės ir kiti pateikiami tekstiniai ir (ar) grafiniai dokumentai ir (ar) medžiaga);
2.4.2. ant fizinės formos Voko 1 ir ant kiekvieno fizinės formos Voke 1 pateikiamo dokumento ir dokumento lapo (P a s t a b a : Dokumentas – aiškinamasis raštas, planšetės ir kiti pateikiami tekstiniai ir (ar) grafiniai dokumentai ir (ar) medžiaga);
2.5. devizo šifras – dalyvio rekvizitai (dalyvio pavadinimas, kodas (-ai), adresas, interneto svetainės adresas, elektroninio pašto adresas, telefono numeris ir kita informacija pagal Konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Dalyvio devizo šifras“). Devizo šifras turi būti pateikiamas CVP IS priemonėmis pasiūlymo lango Voke 2;
2.6. Europos bendrasis viešųjų pirkimų dokumentas (toliau – EBVPD) – aktuali deklaracija, pakeičianti kompetentingų institucijų išduodamus dokumentus ir preliminariai patvirtinanti, kad tiekėjas ir subjektai, kurių pajėgumais jis remiasi, pagal Lietuvos Respublikos viešųjų pirkimų įstatymo (toliau – VPĮ) 49 str., atitinka Konkurso dokumentuose pagal VPĮ 46, 47 str. nustatytus reikalavimus ir, jeigu taikytina, 54 str. nustatytus reikalavimus;
2.7. Perkančioji organizacija – taip, kaip apibrėžta VPĮ.
2.8. kvazisubtiekėjai – kvalifikacijos reikalavimų atitikčiai pasitelkiami specialistai, kurie projekto pasiūlymo teikimo metu dar nėra tiekėjo, ūkio subjekto, kurio pajėgumais remiamasi, darbuotojai, tačiau juos ketinama įdarbinti, jei projekto pasiūlymas bus pripažintas laimėjusiu;
2.9. procedūrų komisija (toliau – Procedūrų komisija) – komisija, vykdanti Konkurso procedūras; Klaipėdos miesto savivaldybės administracijos direktoriaus įsakymu sudaryta Perkančiosios organizacijos viešojo pirkimo komisija, kuri vertina pateiktų projekto pasiūlymų dokumentų atitiktį Konkurso dokumentų reikalavimams (išskyrus atitiktį techninės specifikacijos reikalavimams) ir vykdo kitas šiose sąlygose nustatytas Konkurso procedūras; komisijos posėdžiai protokoluojami;
2.10. projektas – eskizinis projektas, kuriame pateikiama Konkurso teritorijos architektūrinė idėja, išreiškianti Konkurso objektų pagrindinę idėją ir parengtas pagal Perkančiosios organizacijos nustatytas Konkurso sąlygas; pateikiama CVP IS pasiūlymo lange Vokas 1 ir fizinės formos Voke 1 pateikiama medžiaga;
2.11. projekto konkursas – procedūra, kai Perkančiajai organizacijai suteikiama galimybė įsigyti pateiktą ir vertinimo komisijos išrinktą projektą bei numatyti Konkurso dalyviams skirti prizus;
2.12. projekto pasiūlymas – Konkursui tiekėjo pateikiama dokumentų visuma;
2.13. subtiekėjas – tiekėjo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimu;
2.14. tiekėjas – ūkio subjektas – fizinis asmuo, privatusis ar viešasis juridinis asmuo, kita organizacija ir jų struktūrinis padalinys arba tokių asmenų grupė, įskaitant laikinas ūkio subjektų asociacijas, kurie siūlo planą ar projektą (paprastai teritorijų planavimo, architektūros, inžinerijos, duomenų apdorojimo, finansų inžinerijos) arba siūlo atlikti darbus, tiekti prekes ar teikti paslaugas;
2.15. ūkio subjektas, kurio pajėgumais remiamasi – tiekėjo paslaugų teikimui pasitelkiamas trečiasis asmuo, kurio kvalifikacija tiekėjas remiasi, kad atitiktų kvalifikacijos reikalavimus;
2.16. vertinimo komisija (toliau – Vertinimo komisija) – Klaipėdos miesto savivaldybės administracijos direktoriaus įsakymu sudaryta komisija, kuri vertina Konkursui pateiktus projektus pagal šiose sąlygose nurodytus vertinimo kriterijus K1-K3 ir vykdo kitas šiose sąlygose nustatytas Konkurso procedūras; komisijos posėdžiai protokoluojami;
2.17. kitos sąvokos atitinka VPĮ apibrėžtas sąvokas.
3. Konkurso objektai, t. y. pateikiamo architektūrinio projekto sudėtis:
3.1. Konkurso objektas Nr. 1:
3.1.1. VšĮ Klaipėdos medicininės slaugos ligoninės architektūrinės idėjos pasiūlymas;
3.1.2. Skirsnemunės gatvės architektūrinės idėjos pasiūlymas;
3.1.3. Seredžiaus gatvės dalies architektūrinės idėjos pasiūlymas;
3.2. Konkurso objektas Nr. 2:
3.2.1. VšĮ Jūrininkų poliklinikos ir VšĮ Klaipėdos psichikos sveikatos centro architektūrinės idėjos pasiūlymas;
3.3. Konkurso objektas Nr. 3: 
3.3.1. VĮ Turto banko administracinės paskirties pastato architektūrinės idėjos pasiūlymas.
4. Perkamų paslaugų pobūdis:
4.1. VšĮ Klaipėdos medicininės slaugos ligoninės (sklype Nr. 1; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM), pastato pagrindinių erdvių interjerų projekto parengimo ir projekto vykdymo priežiūros paslaugų;
4.2. Skirsnemunės gatvės (sklype Nr. 3; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM) parengimo ir projekto vykdymo priežiūros paslaugų;
4.3. Seredžiaus gatvės dalies (sklype Nr. 4; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM) parengimo ir projekto vykdymo priežiūros paslaugų;
4.4. VšĮ Jūrininkų poliklinikos ir VšĮ Klaipėdos psichikos sveikatos centro (sklype Nr. 2; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM), pastato pagrindinių erdvių interjerų projekto parengimo ir projekto vykdymo priežiūros paslaugų;
4.5. P a s t a b a : VĮ Turto banko administracinės paskirties pastato (sklype Nr. 2; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) architektūrinė vizija pateikiama projekto pasiūlyme, tačiau į su Konkurso laimėtoju po neskelbiamų derybų pasirašomą paslaugų pirkimo sutartį pastatas nebus įtraukiamas, t. y. jo projektuoti nereikės, todėl jis neįtraukiamas į perkamų paslaugų apimtis.
5. Konkurso tikslas: Išrinkti geriausiai urbanistinius, architektūros ir funkcinius aspektus bei kitus reikalavimus, išvardintus Konkurso sąlygose, atitinkančius Konkurso objekto Nr. 1, Konkurso objekto Nr. 2 ir Konkurso objekto Nr. 3 architektūrinės idėjos projektus. Konkurso I-ą, II-ą, III-ią, IV-ą vietas užėmusiems dalyviams bus skiriamos piniginės premijos: I-ai vietai skiriama 12 000,00 Eur (dvylika tūkstančių Eur 00 ct.), II-ai – 10 000,00 Eur (dešimt tūkstančiai Eur 00 ct.), III-iai – 8 000,00 Eur (aštuoni tūkstančiai Eur 00 ct.), IV-ai – 6 000,00 Eur (šeši tūkstančiai Eur 00 ct.), įskaitant visus mokesčius.
6. Perkančioji organizacija laimėjusiu nustato tik 1 (vieną) dalyvį, surinkusį daugiausiai balų, neatitikusį pašalinimo pagrindų ir atitikusį nustatytus kvalifikacijos reikalavimus, t. y. Konkurso laimėtoju yra laikomas I-ą vietą užėmęs projekto pasiūlymo dalyvis, su kuriuo Perkančioji organizacija, vadovaudamasi VPĮ 71 str. 4 d. nuostatomis, po Konkurso numato vykdyti neskelbiamas derybas dėl:
6.1. VšĮ Klaipėdos medicininės slaugos ligoninės (sklype Nr. 1; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM), pastato pagrindinių erdvių interjerų projekto parengimo ir projekto vykdymo priežiūros paslaugų pirkimo;
6.2. Skirsnemunės gatvės (sklype Nr. 3; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM) parengimo ir projekto vykdymo priežiūros paslaugų pirkimo;
6.3. Seredžiaus gatvės dalies (sklype Nr. 4; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM) parengimo ir projekto vykdymo priežiūros paslaugų pirkimo;
6.4. VšĮ Jūrininkų poliklinikos ir VšĮ Klaipėdos psichikos sveikatos centro (sklype Nr. 2; žr. Konkurso sąlygų priede Nr. 2-3 „3GĮ – DP korektūra“ esantį dokumentą Nr. 3 „3GĮ – DP sklypų koordinatės, 2026-03-20“) priešprojektinių tyrimų, projektinių pasiūlymų parengimo ir viešinimo, statybą leidžiančių dokumentų gavimo, techninio darbo projekto, statinio informacinio modelio (BIM), pastato pagrindinių erdvių interjerų projekto parengimo ir projekto vykdymo priežiūros paslaugų pirkimo. 
7. Piniginius prizus (premijas) nurodytų vietų dalyviams išmoka Perkančioji organizacija ne vėliau kaip per 30 (trisdešimt) kalendorinių dienų nuo atidėjimo termino pabaigos, o jei atidėjimo terminas nėra taikomas, nuo pranešimo apie sprendimą nustatyti laimėjusį (-ius) projektą (-us) dienos.
8. Tuo atveju, kai Konkurso pasiūlymą, pripažintą laimėjusiu atitinkamą prizinę vietą, pateikė jungtinės veiklos sutarties pagrindu veikianti ūkio subjektų grupė, piniginis prizas (premija) išmokamas asmeniui, kuriam įgaliojimu arba jungtinės veiklos sutartimi suteiktas įgaliojimas dalyvauti Konkurse visų partnerių (dalyvių) vardu.
9. Dalyviams, kurių pateikti projekto pasiūlymai neužima I-os, II-os, III-ios, IV-os vietų, piniginiai prizai (premijos) nemokami.
10. Perkančioji organizacija neįsipareigoja kompensuoti jokių galimų mokesčių ar kitų išlaidų, dėl gautos piniginės premijos.
11. Konkurso objektai į dalis neskaidomi – tiekėjas turi siūlyti Konkurso objektus visa apimtimi.
12. Tiekėjas, remiantis Lietuvos Respublikos architektūros įstatymo 13 str. „Architektūriniai konkursai ir teritorijų planavimo ir statinio projektavimo paslaugos“ 8 punkto nuostatais, projektuojamoje Konkurso teritorijoje ir (ar) projektuojamuose pastatuose turi pasiūlyti viešai eksponuojamą (-us) meno kūrinį (-ius) (žr. Konkurso sąlygų priedo Nr. 1 „Techninė specifikacija“ IV skyriaus „Projektavimo programa“ VI.1 poskyrio „Bendrosios nuostatos“ 13 punktą). P a s t a b a : Šiame Konkurse pasiūlytas (-i) meno kūrinys (-iai) nebus vertinamas (-i) – bus perkamas (-i) atskiru pirkimu.

I.2. Užduotis ir tikslai Konkurso tiekėjui

13. Užduotis ir tikslai Konkurso tiekėjui:
13.1. architektūrinis projektas turi atitikti Konkurso sąlygų priede Nr. 1 „Techninė specifikacija“ pateiktą projektavimo užduotį;
13.2. architektūrinis projektas turi atitikti galiojančiuose teritorijų planavimo dokumentuose nustatytus reglamentus.

I.3. Biudžetas

14. Dalyvio siūloma paslaugų kaina, kuri apima Konkurso objekto Nr. 1 ir Konkurso objekto Nr. 2 kainą, nėra nustatoma, t. y. dalyvis pasiūlo savo šią kainą ir pateikia užpildytą Konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“. 
15. Konkurso laimėtojas, t. y. I-ą vietą užėmęs dalyvis, neskelbiamų derybų metu negalės didinti savo projekto pasiūlyme pasiūlytos Konkurso objekto Nr. 1 ir Konkurso objekto Nr. 2 kainų bei bendros paslaugų kainos.
16. Projekto įgyvendinimo kaina: Numatomas/galimas Konkurso objekto (-ų) realizavimo/statybos biudžetas šiame Konkurso etape nėra nustatomas.

II. BENDROSIOS NUOSTATOS

II.1. Šalys ir kontaktai

17. Perkančioji organizacija: Klaipėdos miesto savivaldybės administracija, Liepų g. 11, 92138 Klaipėda, tel. Nr.: +370 46 39 60 14, el. p.: info@klaipeda.lt, įstaigos kodas: 188710823 (toliau – Perkančioji organizacija).
18. Perkančiosios organizacijos tinklalapis: https://www.klaipeda.lt/lt. 
19. Perkančiosios organizacijos darbuotojas, įgaliotas palaikyti tiesioginį ryšį su tiekėjais: Klaipėdos miesto savivaldybės administracijos Viešųjų pirkimų skyriaus vyr. specialistė Agnė Klimavičiūtė, tel. Nr.: +370 46 39 61 26, el. p.: agne.klimaviciute@klaipeda.lt.

II.2. Formalieji reikalavimai

20. Formalieji reikalavimai:
20.1. Konkursas vykdomas vadovaujantis:
20.1.1. Lietuvos Respublikos architektūros įstatymo 13 str. „Architektūriniai konkursai ir teritorijų planavimo ir statinio projektavimo paslaugos“ nuostatais;
20.1.2. VPĮ;
20.1.3. Projekto konkurso organizavimo taisyklėmis (toliau – Taisyklės);
20.1.4. Architektūros kokybės vertinimo metodika;
20.1.5. Lietuvos architektų rūmų Architektūrinių konkursų organizavimo nuostatais;
20.1.6. kitais viešuosius pirkimus reglamentuojančiais teisės aktais ir galiojančiomis teisės aktų redakcijomis bei šiais pirkimo dokumentais. Vartojamos pagrindinės sąvokos yra apibrėžtos aukščiau nurodytuose teisės aktuose ir šio pirkimo dokumentuose;
20.2. Konkursas vykdomas atviro projekto konkurso būdu;
20.3. Konkursas vykdomas laikantis lygiateisiškumo, nediskriminavimo, tarpusavio pripažinimo, proporcingumo, skaidrumo principų ir konfidencialumo reikalavimų;
20.4. išankstinio informacinio skelbimo apie Konkursą nebuvo;
20.5. Konkurse Perkančioji organizacija nenumato skelbti savanoriško ex ante skaidrumo skelbimo;
20.6. skelbimas apie Konkursą paskelbtas CVP IS.

II.3. Informacija apie Konkursą ir Konkurso medžiaga

21. Konkurso dokumentai – Konkurso sąlygos ir jų priedai, klausimai ir atsakymai, paaiškinimai ir patikslinimai skelbiami kartu su skelbimu CVP IS adresu https://viesiejipirkimai.lt/epps/home.do (P a s t a b a : Šiame interneto tinklapyje pateikiama su Konkursu susijusi informacija gali būti nuolat atnaujinama, todėl tiekėjas turi nuolat pasitikrinti ar neatsirado naujos su Konkursu susijusios informacijos).

II.4. Techninė specifikacija

22. Techninė specifikacija ir kita su Konkurso objektais susijusi informacija yra pateikta Konkurso sąlygų prieduose (žr. Konkurso sąlygų priedus Nr. 1, 2, 3) (P a s t a b a : Jeigu Techninėje specifikacijoje ar kituose Konkurso dokumentuose, apibūdinant pirkimo (Konkurso) objektus, yra nurodytas konkretus modelis ar tiekimo šaltinis, konkretus procesas, būdingas konkretaus tiekėjo tiekiamoms prekėms ar teikiamoms paslaugoms, ar prekių ženklas, patentas, tipai, konkreti kilmė ar gamyba, sertifikatai, standartai, protokolai turi būti suprantami su žodžiais „arba lygiavertis“. Jeigu nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“).

II.5. Tiekėjo registracija

23. Tam, kad gautų naujausią informaciją apie vykstantį Konkursą, taip pat atsakymus į tiekėjų klausimus, Konkurso sąlygų ir (ar) jų priedų papildymus, tiekėjas privalo registruotis CVP IS adresu https://viesiejipirkimai.lt/epps/home.do. Registracija yra nemokama. Tiekėjo prisijungimas prie Konkurso CVP IS priemonėmis vykdomas taip: naujausių pirkimų sąraše spaudžiama ant Konkurso pavadinimo, Konkurso lange spaudžiama „Prisijungti“, įvedami prisijungimo prie CVP IS duomenys, spaudžiama „Prisijungti“ (žr. Viešųjų pirkimų tarnybos metodinę medžiagą (instrukcijas)).
24. Tiekėjas gali registruotis CVP IS bet kuriuo laiku iki projekto pasiūlymo pateikimo termino pabaigos.
25. Neužsiregistravęs CVP IS tiekėjas negaus Perkančiosios organizacijos pranešimų ir turės pats savo iniciatyva sekti informaciją, skelbiamą CVP IS adresu https://viesiejipirkimai.lt/epps/home.do.

III. TIEKĖJO PAŠALINIMO PAGRINDAI, KVALIFIKACIJOS REIKALAVIMAI. REIKALAVIMAI ATSKIRIEMS BENDRĄ PROJEKTO PASIŪLYMĄ 
PATEIKIANTIEMS TIEKĖJŲ GRUPĖS NARIAMS

26. Konkurse turi teisę dalyvauti fiziniai asmenys, juridiniai asmenys, organizacijos, jų struktūriniai padaliniai ar fizinių ar juridinių asmenų grupė, sudariusi jungtinės veiklos/partnerystės sutartį. Projekto pasiūlymui pateikti ūkio subjektų grupė neprivalo įsteigti juridinio asmens. Dalyvaujanti šalis atsakingai ir savarankiškai įsivertina savo dalyvavimo ir paslaugų pirkimo sutarties įgyvendinimo  galimybes.
27. Konkurse bus taikoma VPĮ 59 str. 4 d. nurodyta galimybė pirmiausia vertinti dalyvių pateiktus projekto pasiūlymus, o įvertinus projekto pasiūlymus bus tikrinama, ar nėra to dalyvio, kurio projekto pasiūlymas pagal vertinimo rezultatus galės būti pripažintas I–os vietos laimėtoju pašalinimo pagrindų, ar šio dalyvio kvalifikacija atitinka nustatytus reikalavimus. Procedūrų komisija aktualių pašalinimo pagrindų nebuvimo ir kvalifikaciją patvirtinančių dokumentų reikalaus tik iš to dalyvio, kurio projekto pasiūlymas pagal vertinimo rezultatus galės būti pripažintas I-os vietos laimėtoju.
28. Perkančioji organizacija tiekėją pašalina iš Konkurso procedūros bet kuriame Konkurso procedūros etape, jeigu paaiškėja, kad dėl savo veiksmų ar neveikimo prieš Konkurso procedūrą ir (ar) jos metu tiekėjas atitinka bent vieną iš Konkurso dokumentuose nustatytų tiekėjo pašalinimo pagrindų ir ar neatitinka bent vieno kvalifikacijos reikalavimo.
29. Perkančioji organizacija nereikalauja iš tiekėjo pateikti dokumentų, patvirtinančių jo pašalinimo pagrindų nebuvimą, atitiktį kvalifikacijos reikalavimams, jeigu Perkančioji organizacija:
29.1. turi galimybę susipažinti su šiais dokumentais ar informacija tiesiogiai ir neatlygintinai prisijungusi prie nacionalinės duomenų bazės bet kurioje valstybėje narėje arba naudodamasi CVP IS priemonėmis;
29.2. šiuos dokumentus jau turi iš ankstesnių pirkimo procedūrų.
30. Užsienio valstybės tiekėjo pašalinimo  pagrindų  nebuvimą,  atitiktį  kvalifikacijos reikalavimams, patvirtinantys dokumentai legalizuojami vadovaujantis Lietuvos Respublikos Vyriausybės 2006 m.  spalio  30  d.  nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5  d.  Hagos  konvencija dėl užsienio valstybėse išduotų dokumentų legalizavimo panaikinimo, išskyrus atvejus, kai pagal Lietuvos Respublikos tarptautines sutartis ar Europos Sąjungos teisės aktus dokumentas yra atleistas nuo legalizavimo ir (ar) tvirtinimo pažymos (Apostille).

III.1. Tiekėjo pašalinimo pagrindai

31. Tiekėjas, taip pat visi tiekėjų grupės nariai, jei projekto pasiūlymą pateikia ūkio subjektų grupė, ir ūkio subjektai, kurių pajėgumais remiasi tiekėjas, turi neatitikti pašalinimo pagrindų. Perkančioji organizacija tiekėjo pašalinimo pagrindų nebuvimo ir atitiktį kvalifikacijos reikalavimams patvirtinančių dokumentų reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu. Atkreipiamas dėmesys, kad tiekėjo pašalinimo pagrindų nebuvimą patvirtinantys dokumentai, gauti iš institucijų, nurodantys duomenis po pasiūlymų pateikimo termino pabaigos, bus laikomi priimtinais:

	Eil. Nr.
	Pašalinimo pagrindai
	Atitiktį reikalavimui 
įrodantys dokumentai

	1. 
	Tiekėjas arba jo atsakingas asmuo, nurodytas VPĮ 46 str. 2 d. 2 punkte, nuteistas už šią nusikalstamą veiką:
1) dalyvavimą nusikalstamame susivienijime, jo organizavimą ar vadovavimą jam;
2) kyšininkavimą, prekybą poveikiu, papirkimą;
3) sukčiavimą, turto pasisavinimą, turto iššvaistymą, apgaulingą pareiškimą apie juridinio asmens veiklą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, apgaulingą apskaitos tvarkymą ar piktnaudžiavimą, kai šiomis nusikalstamomis veikomis kėsinamasi į Europos Sąjungos finansinius interesus, kaip apibrėžta Konvencijos dėl Europos Bendrijų finansinių interesų apsaugos 1 str.;
4) nusikalstamą bankrotą;
5) teroristinį ir su teroristine veikla susijusį nusikaltimą;
6) nusikalstamu būdu gauto turto legalizavimą;
7) prekybą žmonėmis, vaiko pirkimą arba pardavimą;
8) kitos valstybės tiekėjo atliktą nusikaltimą, apibrėžtą Direktyvos 2014/24/ES 57 str. 1 d. išvardytus Europos Sąjungos teisės aktus įgyvendinančiuose kitų valstybių teisės aktuose.

Laikoma, kad tiekėjas arba jo atsakingas asmuo nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, vadovo, kito valdymo ar priežiūros organo nario ar kito asmens, turinčio (turinčių) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmens (asmenų), turinčio (turinčių) teisę surašyti ir pasirašyti tiekėjo finansinės apskaitos dokumentus, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
3) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 str. 3 d. atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
	Iš Lietuvoje įsteigtų subjektų reikalaujama:
● išrašo iš teismo sprendimo arba
● Informatikos ir ryšių departamento prie Vidaus reikalų ministerijos pažymos, arba
● valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
● atitinkamos užsienio šalies institucijos dokumento[footnoteRef:1]. [1:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 str. 1 ir 3 d., nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 str. 1 ir 3 d. keliamų klausimų, jie gali būti pakeisti: 
priesaikos deklaracija; 
oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti išduoti ne anksčiau kaip 180 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: jeigu Perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jis turi būti išduotas ne anksčiau kaip 180 dienų, jas skaičiuojant atgal nuo 2022-10-14.
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

Jei tiekėjas dokumentus pateikia kartu su pasiūlymu, nurodyti dokumentai turi būti išduoti ne anksčiau kaip 180 dienų iki paskutinės pasiūlymų pateikimo dienos (pasiūlymų pateikimo paskutinė diena neįskaičiuojama).
Jei dokumentas išduotas anksčiau, tačiau jame nurodytas galiojimo terminas ilgesnis nei paskutinės pasiūlymų pateikimo dienos terminas, toks dokumentas jo galiojimo laikotarpiu yra priimtinas. 

Taip pat turi būti pateikiamas* VĮ Registrų centro Lietuvos Respublikos Juridinių asmenų registro išplėstinis išrašas ar kitas oficialus dokumentas arba deklaracija dėl atsakingų asmenų, kuriame (-ioje) nurodyti asmenys, įeinantys į valdybą ir (ar) stebėtojų tarybą (ar kitus atitinkamus valdymo ar priežiūros organus). Šiam  dokumentui netaikomas reikalavimas dėl dokumento išdavimo ne anksčiau kaip 180 dienų iki pašalinimo pagrindų nebuvimą patvirtinančių dokumentų pateikimo/iki paskutinės pasiūlymų pateikimo dienos termino pabaigos.
* Šių dokumentų reikalaujama pateikti tik tuo atveju, jei viešai prieinamuose VĮ RC juridinių asmenų duomenyse (https://www.registrucentras.lt/atviri-duomenys-ir-statistika/jar-pirminiai-duomenys-raw-data: „Juridinių asmenų valdymo ir priežiūros organai“) Perkančioji organizacija mato, kad yra sudaryta valdyba ir (ar) stebėtojų taryba.

Pateikiami skenuoti dokumentai elektronine forma ar pasirašyti el. parašu.

	2. 
	Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	3. 
	(46.3) Tiekėjas yra nuteistas už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus, kaip tai apibrėžta VPĮ 46 str. 2 d. 1 ir 3 punktuose, arba Perkančioji organizacija turi kitų įrodymų apie šių įsipareigojimų nevykdymą. 

Laikoma, kad tiekėjas nuteistas už aukščiau nurodytą nusikalstamą veiką, kai dėl:
1) tiekėjo, kuris yra fizinis asmuo, per pastaruosius 5 metus buvo priimtas ir įsiteisėjęs apkaltinamasis teismo nuosprendis ir šis asmuo turi neišnykusį ar nepanaikintą teistumą;
2) tiekėjo, kuris yra juridinis asmuo, kita organizacija ar jos struktūrinis padalinys, per pastaruosius 5 metus buvo priimtas ir įsiteisėjęs apkaltinamasis teismo nuosprendis arba VPĮ 46 str. 3 d. atveju – galutinis administracinis sprendimas, jeigu toks sprendimas priimamas pagal tiekėjo šalies teisės aktų reikalavimus.
Tačiau ši nuostata netaikoma, jeigu:
1) tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
2) įsiskolinimo suma neviršija 50 Eur (penkiasdešimt eurų);
3) tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų 1 punkto nuostatas. Tiekėjas šiuo pagrindu nepašalinamas iš pirkimo procedūros, jeigu, Perkančiajai organizacijai reikalaujant pateikti aktualius dokumentus pagal VPĮ 50 str. 6 d., jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
	Iš Lietuvoje įsteigtų subjektų reikalaujama:
1) Dėl įsipareigojimų, susijusių su mokesčių mokėjimu, įvykdymo iš Lietuvoje įsteigtų subjektų prašoma:
● išrašo iš teismo sprendimo (jei toks yra) arba
● Valstybinės mokesčių inspekcijos prie Lietuvos Respublikos finansų ministerijos išduoto dokumento,
● arba valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
● atitinkamos užsienio šalies institucijos dokumento[footnoteRef:2]. [2:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 str. 1 ir 3 d., nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 str. 1 ir 3 d. keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos. ] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.
Jei tiekėjas dokumentus pateikia Vokas 2, nurodyti dokumentai turi būti išduoti ne anksčiau kaip 120 dienų iki paskutinės projektų pasiūlymų pateikimo dienos (projektų pasiūlymų pateikimo paskutinė diena neįskaičiuojama). 
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD pateikimo termino pabaiga, toks dokumentas jo galiojimo laikotarpiu yra priimtinas.

2) Dėl įsipareigojimų, susijusių su socialinio draudimo įmokų mokėjimu, įvykdymo iš Lietuvoje įsteigtų subjektų prašoma:
2.1) Jeigu tiekėjas yra juridinis asmuo, registruotas Lietuvos Respublikoje, iš jo nereikalaujama pateikti jokių šį reikalavimą įrodančių dokumentų. Perkančioji organizacija savarankiškai patikrina duomenis nacionalinėje duomenų bazėje, adresu https://draudejai.sodra.lt/draudeju_viesi_duomenys/ pašalinimo pagrindų nebuvimą patvirtinančių dokumentų pateikimo dienai ir paskutinei projektų pasiūlymų pateikimo termino dienai.
Jeigu pašalinimo pagrindų nebuvimą patvirtinančių dokumentų pateikimo dienai dėl Valstybinio socialinio draudimo fondo valdybos (toliau – „Sodra“) informacinės sistemos techninių trikdžių Perkančioji organizacija neturės galimybės patikrinti neatlygintinai prieinamų duomenų apie tiekėją (juridinį asmenį), jis turės teisę prašyti tiekėjo (juridinio asmens) pateikti išrašą iš teismo sprendimo (jei toks yra) arba „Sodros“ nustatyta tvarka išduotą dokumentą, patvirtinantį atitiktį šiam reikalavimui. Tiekėjas taip pat gali pateikti valstybės įmonės Registrų centro Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.
Atkreipiamas dėmesys, jei tiekėjas pašalinimo pagrindų nebuvimą patvirtinančius dokumentus pateikia Vokas 2 ir dėl jų pateikimo kreiptis nebereikia, Perkančioji organizacija tikrins ir fiksuos „Sodra“ duomenis, aktualius paskutinei projektų pasiūlymų pateikimo termino dienai.
2.2) Jeigu tiekėjas yra fizinis asmuo, registruotas Lietuvos Respublikoje, jis pateikia išrašą iš teismo sprendimo (jei toks yra) arba „Sodros“ išduotą dokumentą arba valstybės įmonės Registrų centras Lietuvos Respublikos Vyriausybės nustatyta tvarka išduotą dokumentą, patvirtinantį jungtinius kompetentingų institucijų tvarkomus duomenis.

Iš ne Lietuvoje įsteigtų subjektų reikalaujama:
● atitinkamos užsienio šalies kompetentingos institucijos dokumento[footnoteRef:3]. [3:  Jeigu tiekėjas negali pateikti nurodytų dokumentų, įrodančių, kad nėra pašalinimo pagrindų, numatytų VPĮ 46 str. 1 ir 3 d., nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų 46 str. 1 ir 3 d. punkte keliamų klausimų, jie gali būti pakeisti: 
a) priesaikos deklaracija; 
b) oficialia tiekėjo deklaracija, jeigu šalyje nenaudojama priesaikos deklaracija. Oficiali deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.] 


Nurodyti dokumentai turi būti  išduoti ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus.
Jei tiekėjas dokumentus pateikia Vokas 2, nurodyti dokumentai turi būti išduoti ne anksčiau kaip 120 dienų iki paskutinės projektų pasiūlymų pateikimo dienos (projektų pasiūlymų pateikimo paskutinė diena neįskaičiuojama). 
Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD pateikimo termino pabaiga, toks dokumentas jo galiojimo laikotarpiu yra priimtinas.

Pateikiami skenuoti dokumentai elektronine forma ar pasirašyti el. parašu.

	4. 
	Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame pirkime, ir Perkančioji organizacija dėl to turi įtikinamų duomenų.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	5. 
	Tiekėjas pirkimo metu pateko į interesų konflikto situaciją, kaip apibrėžta VPĮ 21 str., ir atitinkamos padėties negalima ištaisyti. 
Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Viešojo pirkimo komisijos ar Perkančiosios organizacijos sprendimus ir šių sprendimų pakeitimas prieštarautų VPĮ  nuostatoms.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	6. 
	Pažeista konkurencija, kaip nustatyta VPĮ 27 str. 3 ir 4 d., ir atitinkamos padėties negalima ištaisyti.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	7. 
	Tiekėjas pirkimo procedūrų metu nuslėpė informaciją ar pateikė melagingą informaciją apie atitiktį VPĮ 46 ir 47 str. nustatytiems reikalavimams, ir Perkančioji organizacija gali tai įrodyti bet kokiomis teisėtomis priemonėmis, arba tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal VPĮ 50 str. 
Šiuo pagrindu tiekėjas taip pat pašalinamas iš pirkimo procedūros, kai ankstesnių procedūrų, atliktų VPĮ, Viešųjų pirkimų, atliekamų gynybos ir saugumo srityje, įstatymo, Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo ar Koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal VPĮ 50 str., dėl ko per pastaruosius vienus metus buvo pašalintas iš pirkimo ar koncesijos suteikimo procedūrų. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 str. skelbiamą informaciją: https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/.

	8. 
	Tiekėjas pirkimo metu ėmėsi neteisėtų veiksmų, siekdamas daryti įtaką Perkančiosios organizacijos sprendimams, gauti konfidencialios informacijos, kuri suteiktų jam neteisėtą pranašumą pirkimo procedūroje, ar teikė klaidinančią informaciją, kuri gali daryti esminę įtaką Perkančiosios organizacijos sprendimams dėl tiekėjų pašalinimo, jų kvalifikacijos vertinimo, laimėtojo nustatymo, ir Perkančioji organizacija gali tai įrodyti bet kokiomis teisėtomis priemonėmis.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.

	9. 
	Tiekėjas yra neįvykdęs sutarties, sudarytos vadovaujantis VPĮ, Viešųjų pirkimų, atliekamų gynybos ir saugumo srityje, įstatymu ar Pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Civilinio kodekso 6.217 str. (toliau – esminis sutarties pažeidimas), dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas Perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiosios organizacijos sprendimas, kad tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija. 
Šiuo pagrindu tiekėjas taip pat pašalinamas iš pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 str. skelbiamą informaciją:
https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/,
https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/.


	10. 
	Perkančioji organizacija bet kokiomis tinkamomis priemonėmis gali įrodyti, kad tiekėjas yra padaręs rimtą profesinį pažeidimą, dėl kurio Perkančioji organizacija abejoja tiekėjo sąžiningumu, kai jis:
a) yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai;
b) neatitinka minimalių patikimo mokesčių mokėtojo kriterijų, nustatytų Lietuvos Respublikos mokesčių administravimo įstatymo 401 str. 1 d.;
c) yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Priimant sprendimus dėl tiekėjo pašalinimo iš pirkimo procedūros (a) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.registrucentras.lt/jar/p/index.php paskelbtą informaciją, taip pat į šiame Viešųjų pirkimų tarnybos informaciniame pranešime pateiktą informaciją: https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/.
Priimant sprendimus dėl tiekėjo pašalinimo iš pirkimo procedūros (b) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://www.vmi.lt/evmi/mokesciu-moketoju-informacijas skelbiamą informaciją.
Priimant sprendimus dėl tiekėjo pašalinimo iš pirkimo procedūros (c) punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu https://kt.gov.lt/lt/atviri-duomenys/diskvalifikavimas-is-viesuju-pirkimu skelbiamą informaciją.

	11. 
	Tiekėjas yra įsteigtas arba dalyvauja pirkime vietoj kito asmens, siekiant išvengti VPĮ 46 straipsnio 4 ir 6 dalyse nurodytų pašalinimo pagrindų taikymo.
	Iš Lietuvoje įsteigtų subjektų įrodančių dokumentų nereikalaujama, užtenka pateikto EBVPD.

	12. 
	Tiekėjas yra nemokus, jam iškelta restruktūrizavimo ar bankroto byla, inicijuotos ar pradėtos likvidavimo procedūros, kai jo turtą valdo teismas ar nemokumo administratorius, kai jis su kreditoriais yra sudaręs taikos sutartį (tiekėjo ir kreditorių susitarimą tęsti tiekėjo veiklą, kai tiekėjas prisiima tam tikrus įsipareigojimus, o kreditoriai sutinka savo reikalavimus atidėti, sumažinti ar jų atsisakyti), kai jo veikla sustabdyta ar apribota arba jo padėtis pagal šalies, kurioje jis registruotas, teisės aktus yra tokia pati ar panaši.
Tačiau kai yra šiame punkte apibrėžta situacija, Perkančioji organizacija nepašalins tiekėjo iš pirkimo procedūros, jeigu jis pateikia pagrįstų įrodymų, kad sugebės tinkamai įvykdyti sutartį.
	Iš Lietuvoje įsteigtų subjektų įrodančių dokumentų nereikalaujama. Užtenka pateikto EBVPD.
Perkančioji organizacija savarankiškai patikrina duomenis nacionalinėje duomenų bazėje adresu: https://www.registrucentras.lt/jar/p/.

Prireikus, Perkančioji organizacija turi teisę prašyti pateikti valstybės įmonės Registrų centro Lietuvos Respublikos Vyriausybės nustatyta tvarka išduoto dokumento, patvirtinančio jungtinius kompetentingų institucijų tvarkomus duomenis. Tokiu atveju dokumentas turi būti  išduotas ne anksčiau kaip 120 dienų iki tos dienos, kai tiekėjas Perkančiosios organizacijos prašymu turės pateikti pašalinimo pagrindų nebuvimą patvirtinančius dokumentus. Pavyzdys: Jeigu Perkančioji organizacija 2022-10-10 kreipėsi į tiekėją prašydama iki 2022-10-14 pateikti įrodančius dokumentus, jie turi būti išduoti ne anksčiau kaip 120 dienų, jas skaičiuojant atgal nuo 2022-10-14.

Jei dokumentas išduotas anksčiau, tačiau jame nurodytas galiojimo terminas ilgesnis nei pašalinimo pagrindų nebuvimą patvirtinančių dokumentų pagal EBVPD galutinis pateikimo terminas, toks dokumentas jo galiojimo laikotarpiu yra priimtinas.

Pateikiami skenuoti dokumentai elektronine forma ar pasirašyti el. parašu.

	P a s t a b a : Perkančioji organizacija visų pirma reikalauja tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje „e-Certis“. Be EBVPD lentelės trečiame stulpelyje nurodomi dokumentai, kuriuos turi pateikti Lietuvos Respublikoje registruoti tiekėjai. Dėl dokumentų, kuriuos turi pateikti užsienio šalių tiekėjai, informaciją Perkančioji organizacija pasitikrina „e-Certis“, adresu: https://ec.europa.eu/tools/ecertis/.



32. Deklaruodamas, kad nėra pagrindo pašalinti iš pirkimo, tiekėjas kartu su projekto pasiūlymu, teikiamame CVP IS Voke 2, turi pateikti užpildytą EBVPD pagal VPĮ 50 str. nustatytus reikalavimus (žr. Konkurso sąlygų priede Nr. 5 „CVP IS Voke 2 pateikiamų dokumentų formos“ esantį dokumentą „EBVPD“), kurį turi pateikti:
32.1. projekto pasiūlymą pateikęs tiekėjas;
32.2. kiekvienas jungtinės veiklos pagrindu veikiančios tiekėjų grupės partneris, jei projekto pasiūlymą pateikia tiekėjų grupė;
32.3. kiekvienas ūkio subjektas, kurio pajėgumais, t. y. siekdamas atitikti kvalifikacijos reikalavimus, remiasi tiekėjas.
33. Subtiekėjai, kurių pajėgumais, t. y. siekdamas atitikti kvalifikacijos reikalavimus, tiekėjas nesiremia, ir kvazisubtiekėjai EBVPD ir pašalinimo pagrindų nebuvimą įrodančių dokumentų neteikia.
34. Tiekėjas turi užpildyti EBVPD tokiu būdu:
34.1. kompiuteryje išsaugoti EBVPD formą XML formatu;
34.2. įkelti (importuoti) EBVPD duomenis Europos Komisijos svetainėje: http://ebvpd.eviesiejipirkimai.lt/espd-web/;
34.3. pateikti atsakymus į EBVPD nurodytus klausimus;
34.4. kompiuteryje išsaugoti *.pdf formatu gautą formą su pateiktais atsakymais;
34.5. teikiant projekto pasiūlymą, prie jo pridėti išsaugotą EBVPD formą su atsakymais *.pdf formatu, kartu su kitais teikiamo projekto pasiūlymo dokumentais (CVP IS teikiamame Voke 2), t. y. projekto pasiūlymo pateikimo lango skiltyje „Prisegti dokumentus“.
35. Jei tiekėjas pasitelkia ūkio subjektus (pavyzdžiui, specialistus, kurių paslaugų pirkimo sutarties sudarymo atveju neplanuojama įdarbinti tiekėjo įmonėje), kurių pajėgumais remiasi, siekdamas atitikti kvalifikacijos reikalavimus, kartu su tiekėjo EBVPD teikiami ir šių subjektų EBVPD. Jeigu tiekėjas ketina paslaugų pirkimo sutarties vykdymui pasitelkti specialistą-fizinį asmenį, tačiau neplanuoja jo įdarbinti, tokiu atveju specialistas-fizinis asmuo projekto pasiūlyme turi būti nurodomas kaip tiekėjo subtiekėjas.
36. Jeigu tiekėjas negali pateikti reikalaujamų dokumentų, nes valstybėje narėje ar atitinkamoje šalyje tokie dokumentai neišduodami arba toje šalyje išduodami dokumentai neapima visų Konkurso sąlygų 31 punkto lentelės 1, 2 punktuose keliamų klausimų, jie gali būti pakeisti:
36.1. priesaikos deklaracija;
36.2. oficialia tiekėjo deklaracija, jeigu šalyje nenaudojama priesaikos deklaracija. Oficiali tiekėjo deklaracija turi būti patvirtinta valstybės narės ar tiekėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės ar prekybos organizacijos.

III.2. Informacija apie Viešųjų pirkimų įstatymo 46 str. 3 ir 8 d. 
nustatytas galimybes nepašalinti iš pirkimo procedūros tiekėjo, 
neatitinkančio tam tikrų jam keliamų reikalavimų

37. Už įsipareigojimų, susijusių su mokesčių, įskaitant socialinio draudimo įmokas, mokėjimu, nevykdymą pagal šalies, kurioje registruotas tiekėjas, ar šalies, kurioje yra Perkančioji organizacija, reikalavimus tiekėjas iš Konkurso procedūros pašalinamas, jeigu Perkančioji organizacija sužino, kad tiekėjas už tai nuteistas, kaip apibrėžta VPĮ 46 str. 2 d. 1 ir 3 punktuose, arba turi kitų įrodymų apie šių įsipareigojimų nevykdymą. Ši nuostata netaikoma, jeigu:
37.1. [bookmark: _Ref123455206]tiekėjas yra įsipareigojęs sumokėti mokesčius, įskaitant socialinio draudimo įmokas ir dėl to laikomas jau įvykdžiusiu šioje dalyje nurodytus įsipareigojimus;
37.2. įsiskolinimo suma neviršija 50,00 Eur (penkiasdešimt eurų 00 ct.);
37.3. tiekėjas apie tikslią jo įsiskolinimo sumą informuotas tokiu metu, kad iki paraiškų ar pasiūlymų pateikimo termino pabaigos nespėjo sumokėti mokesčių, įskaitant socialinio draudimo įmokas, sudaryti mokestinės paskolos sutarties ar kito panašaus pobūdžio įpareigojančio susitarimo dėl jų sumokėjimo ar imtis kitų priemonių, kad atitiktų VPĮ 46 str. 3 d. 1 punkto nuostatas. Tiekėjas šiuo pagrindu nepašalinamas iš pirkimo (Konkurso) procedūros, jeigu, Perkančiajai organizacijai reikalaujant pateikti aktualius dokumentus pagal VPĮ 50 str. 6 d., jis įrodo, kad jau yra laikomas įvykdžiusiu įsipareigojimus, susijusius su mokesčių, įskaitant socialinio draudimo įmokas, mokėjimu.
38. Perkančioji organizacija, priimdama sprendimus dėl tiekėjo pašalinimo iš Konkurso procedūros VPĮ 46 str. 4 ir 6 d. nurodytais pašalinimo pagrindais, atsižvelgia į tai, ar vertinant tiekėjo patikimumą tiekėjo pašalinimas iš Konkurso procedūros proporcingas vertinamam tiekėjo elgesiui, VPĮ 46 str. 4 d. 7 punkto c papunkčio atveju – ar taikant šį tiekėjo pašalinimo iš Konkurso procedūros pagrindą nebūtų reikšmingai apribota konkurencija. Priimant sprendimus dėl tiekėjo pašalinimo iš Konkurso procedūros VPĮ 46 str. 4 d. 4 ir 6 punktuose nurodytais pašalinimo pagrindais, gali būti atsižvelgiama į pagal VPĮ 52 ir 91 str. skelbiamą informaciją.
39. Jeigu tiekėjas atitinka bent vieną iš pašalinimo pagrindų, nustatytų VPĮ 46 str. 1, 4 ir 6 d., Perkančioji organizacija tiekėjo nepašalina iš Konkurso procedūros, jei yra visos VPĮ 46 str. 10 d. nurodytos sąlygos kartu. Tiekėjas negali pasinaudoti VPĮ 46  str. 10 d. nustatyta galimybe, kai jis priimtu ir įsiteisėjusiu teismo sprendimu pašalintas iš Konkurso ar koncesijos suteikimo procedūrų, teismo sprendime nurodytą laikotarpį. Kai priimtu ir įsiteisėjusiu teismo sprendimu tiekėjui yra nustatytas VPĮ 46 str. 1, 2, 21, 4 ir 6 d. nurodytų pašalinimo pagrindų laikotarpis, Perkančioji organizacija tiekėją iš Konkurso procedūros šalina teismo sprendime nurodytą laikotarpį.
40. VPĮ 46 str. 10 d. 1 punkte nurodytos informacijos prašoma pateikti tik to tiekėjo, kurio projekto pasiūlymas pagal vertinimo rezultatus gali būti pripažintas laimėjusiu, ir Perkančioji organizacija vertina šią informaciją kartu su pašalinimo pagrindų nebuvimą bei atitiktį kvalifikacijos reikalavimams įrodančiais dokumentais, neatsižvelgiant į tai, net jei tiekėjas šią informaciją buvo pateikęs kartu su projekto pasiūlymu Vokas 2. Perkančioji organizacija tiekėjui motyvuotą sprendimą raštu pateikia ne vėliau kaip per 10 (dešimt) dienų nuo VPĮ 46 str. 10 d. 1 punkte nurodytos tiekėjo informacijos įvertinimo.

III.3. Tiekėjo kvalifikacijos reikalavimai

41. Dokumentai dėl tiekėjo kvalifikacijos reikalavimų bus priimtini ir gali būti išduoti po projektų pasiūlymų pateikimo termino pabaigos, tačiau tiekėjo kvalifikacija turi būti įgyta iki šio Konkurso projektų pasiūlymų pateikimo termino pabaigos.
42. Tiekėjo kvalifikacijos reikalavimai bei reikalaujami dokumentai ir informacija, patvirtinantys atitikimą šiems reikalavimams:
	Eil. Nr.
	Kvalifikacijos reikalavimai
	Patvirtinančių dokumentų sąrašas

	Techninis ir profesinis pajėgumas

	42.1.
	Tiekėjas turi pasiūlyti:
1) kvalifikuotą ypatingo statinio projekto vadovą (pastatai pagal  paskirtį: negyvenamieji pastatai; pastatų paskirties grupė – visuomeninės paskirties pastatai; pastatų paskirtis – gydymo paskirties pastatai);
2) kvalifikuotą ypatingo statinio projekto vykdymo priežiūros vadovą (pastatai pagal paskirtį: negyvenamieji pastatai; pastatų paskirties grupė – visuomeninės paskirties pastatai; pastatų paskirtis – gydymo paskirties pastatai;
3) kvalifikuotą ypatingo statinio projekto vadovą (inžineriniai statiniai pagal paskirtį: inžinerinių statinių grupė – susisiekimo komunikacijų statiniai; inžinerinių statinių pogrupis (paskirtis) – gatvės);
4) kvalifikuotą ypatingo statinio projekto vykdymo priežiūros vadovą  (inžineriniai statiniai pagal naudojimo paskirtį: inžinerinių statinių grupė – susisiekimo komunikacijų statiniai; inžinerinių statinių pogrupis (paskirtis) – gatvės).

P a s t a b o s :
-  Į reikalaujamų specialistų pozicijas gali būti siūlomas tas pats asmuo, jei turi reikalaujamą kvalifikaciją.
- Jeigu pasiūlymą teikia ūkio subjektų grupė – reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus pirkimo sutarčiai vykdyti.
- Tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų.
- Subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytus reikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.
	Pateikiama:
1) Tiekėjo specialistų, kurie bus atsakingi už paslaugų pirkimo sutarties vykdymą, sąrašas, parengtas pagal Konkurso sąlygų priede Nr. 7 „Kvalifikacijos atitikčiai pateikiamų dokumentų formos“ pateiktą dokumentą „Specialistų, atsakingų už sutarties vykdymą, sąrašas“.
2) Lietuvos Respublikos teisės aktuose numatytų institucijų ir trečiųjų šalių piliečiams ir kitiems fiziniams asmenims (išskyrus užsienio šalies specialistus) išduoti kvalifikacijos atestatai ar užsienio šalies specialistams išduoti teisės pripažinimo dokumentai*, arba užsienio šalies specialistams išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių Perkančioji organizacija turės galimybę tiesiogiai ir neatlygintinai prisijungusi susipažinti su reikalaujamais dokumentais ir (ar) informacija.

P a s t a b o s :
- Šioje lentelės eilutėje aukščiau punktuose 1) ir 2) („Pateikiama“) nurodyti dokumentai negali būti teikiami CVP IS pasiūlymo lange Vokas 1, dokumentų bus reikalaujama tik iš to dalyvio, kurio projekto pasiūlymas pagal vertinimo rezultatus galės būti pripažintas I os vietos laimėtoju.
- Perkančioji organizacija nereikalauja pateikti specialistų dokumentų, patvirtinančių atitiktį kvalifikacijos reikalavimams, jeigu Perkančioji organizacija gali susipažinti su šiais dokumentais ar informacija tiesiogiai ir neatlygintinai prisijungusi prie nacionalinių duomenų bazių bet kurioje valstybėje narėje. Šiuos duomenis viešai prieinamose bet kurios valstybės narės duomenų bazėse , tikrindama kvalifikacijos atitiktį, pasitikrina, užfiksuoja ir išsaugo pati Perkančioji organizacija. Esant aplinkybėms, dėl kurių Perkančioji organizacija negali pati pasitikrinti, užfiksuoti ir išsaugoti viešai prieinamose duomenų bazėse nurodytų duomenų  (pvz., duomenų bazė neveikia, duomenų bazėje nėra duomenų apie tiekėjo specialistų sąraše nurodytą siūlomą specialistą ar pan.), Perkančioji organizacija turi teisę kreiptis į tiekėją dėl atitiktį patvirtinančių dokumentų pateikimo;
- kvalifikacijos reikalavimai formuluoti pagal nuo 2024-11-01 galiojančius teisės aktus. Dėl specialistų atitikimo nustatytiems kvalifikacijos reikalavimams pateikti dokumentai / informacija bus vertinami atsižvelgiant į kvalifikacijos dokumentų išdavimo / įgijimo metu galiojusius teisės aktus;
- jei specialistas turi aukštesnės kategorijos atitinkamo statinio kvalifikacijos atestatą – toks atestatas bus laikomas tinkamu;
- užsienio šalių specialistai – Europos Sąjungos valstybės narės, Šveicarijos Konfederacijos arba valstybės, pasirašiusios Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis; 
- užsienio šalių specialistai turi gauti ir Perkančiajai organizacijai pateikti  Vyriausybės įgaliotos institucijos išduotą teisės pripažinimo dokumentą, patvirtinantį teisę eiti reikalaujamas pareigas, iki Sutarties pasirašymo;
- trečiųjų šalių fiziniai asmenys atestuojami tokia pačia tvarka kaip ir Lietuvos Respublikos fiziniai asmenys;
- jei kvalifikacija yra grindžiama nurodant specialistą, kuris nėra tiekėjo ar ūkio subjekto, kurio pajėgumais remiamasi, darbuotojas, tačiau yra ketinamas įdarbinti, jei pasiūlymas bus pripažintas laimėjusiu, tokiu atveju specialistas turi būti išviešintas projekto pasiūlyme kaip kvazisubtiekėjas;
- Sutartį galės vykdyti tik nustatytus kvalifikacijos reikalavimus atitinkantys specialistai;
- jeigu kvalifikacijos atestatų, pažymėjimų galiojimo laikotarpis pasibaigtų sutarčiai nepasibaigus, jie turi būti pratęsti ir galioti visą Sutarties įgyvendinimo laikotarpį.

Pateikiami skenuoti dokumentai elektronine forma ar pasirašyti el. parašu.

	42.2.
	Tiekėjas per paskutinius 5 (penkis) metus iki projekto pasiūlymo pateikimo termino pabaigos pagal vieną ar daugiau įvykdytų ar tebevykdomų sutarčių, sudarytų dėl to paties objekto, yra savo jėgomis tinkamai suteikęs  bent vieno (statinio kategorija – ypatingasis statinys, pastatų tipas – negyvenamieji ir (ar) gyvenamieji pastatai) naujos statybos ir (ar) rekonstravimo ir (ar) kapitalinio remonto techninio projekto arba techninio darbo projekto arba techninio projekto ir darbo projekto (tam pačiam objektui) parengimo paslaugas.

P a s t a b o s :
Jeigu tiekėjas teikia informaciją apie paslaugas, kurios pradėtos ir baigtos vykdyti per paskutinius 5 (penkis) metus, laikoma, kad jo patirtis atitinka keliamą reikalavimą. Jeigu tiekėjas teikia informaciją apie paslaugas, kurios pradėtos teikti anksčiau nei per paskutinius 5 (penkis) metus, tačiau užbaigtos teikti per paskutinius 5 (penkis) metus, laikoma, kad jo patirtis atitinka keliamą reikalavimą.
Projekto vykdymo priežiūra nėra įskaičiuojama į projekto parengimo paslaugų vertę ir laikotarpį.
- Jeigu pasiūlymą teikia tiekėjų grupė – reikalavimą turi atitikti visi tiekėjų grupės nariai kartu (tiekėjų grupės narių turima patirtis sumuojama), atsižvelgiant į jų prisiimamus įsipareigojimus.
- Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų.- Subtiekėjams šis reikalavimas nenustatomas.
- Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais, tačiau tokiu atveju turi būti vertinamos būtent konkretaus ūkio subjekto, grindžiančio atitiktį nustatytam reikalavimui (t. y. tiekėjo, tiekėjo grupės nario (-ių), ūkio subjekto (-ų), kurio (-ių) pajėgumais tiekėjas remiasi), savo jėgomis (t. y. savarankiškai, nepasitelkiant ūkio subjektų) suteiktos paslaugos ar jų dalis (jų kiekis, apimtis, vertė ir kt.), o ne visas vykdytos sutarties objektas.
- Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas jungtinės veiklos pagrindais, yra nustatoma pagal jungtinės veiklos partnerių atsakomybių pasidalinimą, nurodytą jungtinės veiklos sutartyje.
- Savo jėgomis suteiktos paslaugos ar jų dalis (jų kiekis, apimtis, vertė ir kt.) pagal sutartis, vykdytas kartu su subtiekėjais, yra apskaičiuojama iš visų pagal sutartį suteiktų paslaugų atimant subtiekėjo suteiktas paslaugas ar jų dalį (jų kiekį, apimtį, vertę ir kt.), atsižvelgiant į tai, kiek tiekėjas ir (arba) užsakovas sumokėjo subtiekėjui. Visos kitos pagal sutartį suteiktos paslaugos ar jų dalis (jų kiekis, apimtis, vertė ir kt.) priskiriama pačiam tiekėjui.“
	Pateikiama:
1) Pagrindinių per paskutinius 5 (penkis) metus) iki projekto pasiūlymo pateikimo termino pabaigos suteiktų paslaugų sąrašas, užpildytas pagal Konkurso sąlygų priede Nr. 7 „Kvalifikacijos atitikčiai pateikiamų dokumentų formos“ pateiktą dokumentą „Suteiktų paslaugų sąrašas“.
2) Užsakovo (-ų) pažyma (-os), kurioje (-se) turi būti nurodyta: sutarties objekto pavadinimas; paslaugų pradžios ir pabaigos datos; paslaugų gavėjai; ar paslaugos buvo suteiktos tinkamai.

P a s t a b a : Šioje lentelės eilutėje aukščiau punktuose 1) ir 2) („Pateikiama“) nurodyti dokumentai negali būti teikiami CVP IS pasiūlymo lange Vokas 1, dokumentų bus reikalaujama tik dalyvio, kurio projekto pasiūlymas pagal vertinimo rezultatus galės būti pripažintas I os vietos laimėtoju.

Pateikiami skenuoti dokumentai elektronine forma ar pasirašyti el. parašu.



43. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Perkančiajai organizacijai įsipareigoja, kad paslaugų pirkimo sutartį vykdys tik tokią teisę turintys asmenys ir Perkančiajai organizacijai pareikalavus, tiekėjas turės pateikti tai įrodančius dokumentus.

III.4. Rėmimasis kitų ūkio subjektų pajėgumais

44. Tiekėjas gali remtis kitų ūkio subjektų pajėgumais, kad atitiktų Konkurso dokumentuose nustatytus kvalifikacinius reikalavimus, neatsižvelgiant į ryšio su tais ūkio subjektais teisinį pobūdį. Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų.
45. Kai tiekėjas pageidauja remtis kitų ūkio subjektų pajėgumais, jis privalo Perkančiajai organizacijai projekto pasiūlyme įrodyti, kad vykdant paslaugų pirkimo sutartį ūkio subjektų, kurių pajėgumais jis remiasi, ištekliai jam bus prieinami, t. y. pateikti šių ūkio subjektų sutikimus (pasirašytos laisvos formos deklaracijas ar kitus dokumentus), patvirtinančius sutikimą dalyvauti Konkurse.
46. Perkančioji organizacija patikrina, ar ūkio subjektai, nurodyti projekto pasiūlyme, kurių pajėgumais ketina remtis dalyvis, kurio projekto pasiūlymas pagal vertinimo rezultatus galės būti pripažintas I os vietos laimėtoju, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas, nurodytas projekto pasiūlyme, netenkina bent vieno jam keliamo kvalifikacijos reikalavimo arba jo padėtis atitinka bent vieną pagal Perkančiosios organizacijos nustatytą pašalinimo pagrindą, Perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu.
47. Jeigu tiekėjas ketina kvalifikacijos reikalavimų atitikčiai ir paslaugų pirkimo sutarties vykdymui pasitelkti specialistą-fizinį asmenį, tačiau laimėjimo ir paslaugų pirkimo sutarties sudarymo atveju neketina jo įdarbinti, tokiu atveju specialistas-fizinis asmuo projekto pasiūlyme turi būti nurodomas kaip ūkio subjektas, kurio pajėgumais remiamasi, pateikiant įrodymus, kad jo ištekliai bus prieinami ir galimi naudoti visą paslaugų pirkimo sutarties vykdymo laikotarpį. Šiuos dokumentus tiekėjas pateikia kartu su projekto pasiūlymu.
48. Jeigu tiekėjas ketina kvalifikacijos reikalavimų atitikčiai ir paslaugų pirkimo sutarties vykdymui pasitelkti specialistą-fizinį asmenį, kurį laimėjimo ir paslaugų pirkimo sutarties sudarymo atveju ketina įdarbinti, jis turi būti nurodytas projekto pasiūlyme kaip siūlomas specialistas (kvazisubtiekėjas) ir tiekėjas iki projekto pasiūlymo pateikimo termino pabaigos turėtų sudaryti su šiuo specialistu susitarimą arba ketinimų protokolą, arba kitą dokumentą, kuris pagrįstų, kad toks ketinimas buvo iki tiekėjui pateikiant projekto pasiūlymą ir, kad laimėjimo ir paslaugų pirkimo sutarties sudarymo atveju specialistas bus įdarbintas. Šiuos dokumentus tiekėjas pateikia kartu su projekto pasiūlymu.

III.5. Tarybos reglamente (ES) 2022/576 nustatytos sąlygos

49. Tiekėjai, taip pat jų pasitelkiami kiti ūkio subjektai, kurių pajėgumais remiamasi, ir subteikėjai, kai šių subjektų vykdomos sutarties dalis yra daugiau kaip 10 (dešimt) proc., turi neatitikti Tarybos reglamente (ES) 2022/576 (toliau – Reglamentas) nustatytų sąlygų,  CVP IS Voke 2 turi pateikti Konkurso sąlygų priede Nr. 5 „CVP IS Voke 2 pateikiamų dokumentų formos“ nustatytos formos užpildytą deklaraciją „Deklaracija dėl Tarybos reglamente (ES) Nr. 2022/576 nustatytų sąlygų nebuvimo“ (toliau – Deklaracija). Deklaraciją pildo atskirai tiekėjas (kiekvienas tiekėjų grupės narys atskirai, jei projektą teikia tiekėjų grupė), ūkio subjektas, kurio pajėgumais remiasi, subteikėjas (jei tokie pasitelkiami), kuriems perduodamos vykdyti sutarties dalis yra daugiau kaip 10 proc.
50. Procedūrų komisija įvertina Deklaracijoje nurodytą informaciją. Jeigu tiekėjas Vokas 2 pateikė Reglamente nustatytų sąlygų nebuvimą įrodančius dokumentus, Perkančioji organizacija šiuos dokumentus tikrina tik kilus abejonių. Jeigu tiekėjas Vokas 2 nėra pateikęs Deklaracijos, arba jeigu Deklaracijoje nurodyti duomenys yra netikslūs, neišsamūs ar klaidingi, Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai dėl to paties klausimo tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymo patikslinimo, papildymo ar paaiškinimo taisyklėmis. Tokiu atveju Procedūrų komisija vertina tiekėjo Vokas 2 pasiūlymą tik jam pateikus, patikslinus Deklaraciją ir (ar) Reglamente nustatytų sąlygų nebuvimą įrodančius dokumentus. Jei Deklaracijoje pažymima, arba Perkančioji organizacija nustato, kad tiekėjas atitinka bent vieną Reglamente nustatytą draudimą – tiekėjo projekto pasiūlymas bus atmetamas. Jei Deklaracijoje pažymima, arba Perkančioji organizacija nustato, kad ūkio subjektas, kurio (-ių) pajėgumais remiamasi, ir (ar) subteikėjas (-ai) (jeigu dėl šių subjektų deklaruojama) atitinka bent vieną Reglamente nustatytą draudimą – tiekėjas privalo juos pakeisti kitais, konkurso sąlygas atitinkančiais, subjektais.
51. P a s t a b a : Jei pateikiama ūkio subjekto, kurio pajėgumais remiamasi, subtiekėjo Deklaracija, tačiau pagal tiekėjo Vokas 2 pasiūlymą ūkio subjektui, kurio pajėgumais remiamasi, subtiekėjui perduodamų įsipareigojimų/sutartinių prievolių dalis neviršija 10 (dešimt) proc., tokiu atveju bus vadovaujamasi Vokas 2 pasiūlyme nurodytais duomenimis ir dėl tikslinimo nebus kreipiamasi. Jei  pateikiama kvazisubtiekėjo ar trečiojo asmens, kuris tiesiogiai aktyviai nedalyvaus sutarties vykdyme, Deklaracija – ji nebus vertinama, kadangi šie duomenys nėra reikalaujami.
52. Kilus abejonių, kad tiekėjui (taip pat jo pasitelkiamiems kitiems ūkio subjektams, kurių pajėgumais remiamasi, ir subtiekėjams, kai šiems subjektams perduodama vykdyti sutarties dalis yra daugiau kaip 10 (dešimt) proc.), kurio projekto pasiūlymas pagal vertinimo rezultatus galės būti pripažintas laimėjusiu, o, esant poreikiui, ir kitiems tiekėjams, gali būti taikomi Reglamente nustatyti ribojimai, Perkančioji organizacija prašys pateikti Deklaracijoje nurodytus duomenis patvirtinančius dokumentus (vieną ar kelis šiuos dokumentus): juridinio asmens – juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą arba atitinkamus valstybės narės ar trečiosios šalies dokumentus; fizinio asmens – asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją ir pažymą apie deklaruotą gyvenamąją vietą arba atitinkami valstybės narės ar trečiosios šalies dokumentus (pateikiamos skaitmeninės dokumentų kopijos arba pasirašyti el. parašu). Nurodyti dokumentai turi būti išduoti ar atspausdinti iš informacinės sistemos ne anksčiau kaip likus 3 (trims) mėn. iki tos dienos, kurią Perkančiosios organizacijos prašymu tiekėjas turi pateikti dokumentus. Tuo atveju, jei Reglamente nustatytų sąlygų nebuvimą patvirtinantys dokumentai buvo pateikti Vokas 2, dokumentai turi būti išduoti ar atspausdinti iš informacinės sistemos ne anksčiau kaip likus 3 (trims) mėn. iki projektų pasiūlymų pateikimo termino paskutinės dienos.
53. Asmens tapatybę patvirtinančiam dokumentui (tapatybės kortelei ar pasui), leidimo verstis atitinkama ūkine veikla patvirtinančiam dokumentui 3 (trijų) mėn. terminas netaikomas, jei dokumentas išduotas anksčiau, tačiau jame nurodytas galiojimo terminas ilgesnis. Toks dokumentas jo galiojimo laikotarpiu yra priimtinas. 3 (trijų) mėn. terminas taip pat netaikomas juridinio asmens steigimo dokumentui.
54. Perkančiajai organizacijai paprašius tiekėjo pateikti Deklaracijoje nurodytus duomenis patvirtinančius dokumentus ir nustačius, kad jie yra netikslūs, neišsamūs ar klaidingi, Perkančioji organizacija gali nepažeisdama lygiateisiškumo ir skaidrumo principų prašyti tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Pasiūlymai tikslinami, papildomi arba paaiškinami vadovaujantis Viešųjų pirkimų tarnybos direktoriaus 2022 m. gruodžio 30 d. įsakymu Nr. 1S-240 patvirtintomis Pasiūlymo patikslinimo, papildymo ar paaiškinimo taisyklėmis. Jei Perkančioji organizacija nustato, kad tiekėjas atitinka bent vieną Reglamente nustatytą draudimą – tiekėjo projekto pasiūlymas yra atmetamas. Jei Perkančioji organizacija nustato, kad ūkio subjektas, kurio pajėgumais remiamasi, ir (ar) subtiekėjas (kai šių subjektų vykdomos sutarties dalis yra daugiau kaip 10 proc.) atitinka bent vieną Reglamente nustatytą draudimą – tiekėjas privalo juos pakeisti kitais, konkurso sąlygas atitinkančiais, subjektais.

III.6. Tiekėjų grupės dalyvavimas Konkurso procedūrose

55. Jei Konkurso procedūrose dalyvauja tiekėjų ir (ar) autorių grupė (toliau – Tiekėjų grupė), ji, iki projekto pasiūlymo pateikimo termino pabaigos, pateikia sudarytos jungtinės veiklos arba bendraautorystės sutarties skaitmeninę kopiją ir visus grupės narius nurodo šių sąlygų priede Nr. 5 „CVP IS Voke 2 pateikiamų dokumentų formos“ esančiame dokumente „Dalyvio devizo šifras“. Jungtinės veiklos/bendraautorystės sutartyje turi būti nurodyta kiekvienos šios sutarties šalies įsipareigojimų vertės dalis, išreikšta procentiniu dydžiu. Sutartis turi numatyti solidarią visų šalių atsakomybę už prievolių Perkančiajai organizacijai nevykdymą bei aiškiai nustatyti, kuris asmuo atstovauja tiekėjų/autorių grupei, su kuriuo Perkančioji organizacija bendraus viso Konkurso metu ir teiks su pasiūlymo vertinimu susijusią informaciją.
56. Perkančioji organizacija nereikalauja, kad, Tiekėjų grupės pateiktą projekto pasiūlymą nustačius laimėjusiu ir jai pasiūlius sudaryti paslaugų pirkimo sutartį, ši Tiekėjų grupė įgytų tam tikrą teisinę formą.
57. Tiekėjai turi įsivertinti, kad Konkurso procedūrų metu nebus galima keisti Tiekėjų grupės partnerių, todėl partnerius tiekėjas turi rinktis atsakingai. Tiekėjų grupės partneriai gali pasitraukti iš grupės, jeigu įrodoma, pirma, kad likę grupės partneriai tenkina Perkančiosios organizacijos nustatytas dalyvavimo Konkurso procedūroje sąlygas ir, antra, kad dėl tolesnio jų dalyvavimo šioje procedūroje nebus iškreipta kitų dalyvių konkurencinė padėtis.

IV. KONKURSO DOKUMENTŲ PAAIŠKINIMAS, PATIKSLINIMAS

58. Visi Konkurso metu iškylantys prašymai ir (ar) klausimai turi būti pateikti tik naudojantis CVP IS platforma adresu https://viesiejipirkimai.lt/epps/home.do. Tiekėjas skatinamas būti aktyviu ir pateikti prašymą ir (ar) klausimą kuo anksčiau, kad pakaktų laiko atsižvelgti į gautą atsakymą.
59. Tiekėjas prašymą ir (ar) klausimą pateikia lietuvių kalba. Perkančioji organizacija atsakymą į gautą prašymą ir (ar) klausimą pateikia lietuvių kalba.
60. Perkančioji organizacija atsakys į paklausimus, gautus CVP IS ne vėliau nustatyto termino. Tiekėjai gali teikti prašymus paaiškinti pirkimo (Konkurso) dokumentus CVP IS ne vėliau kaip likus 23 (dvidešimt trims) kalendorinėms dienoms iki projekto pasiūlymų pateikimo termino pabaigos.
61. Perkančioji organizacija į gautą prašymą ir (ar) klausimą atsako ne vėliau kaip per 5 (penkias) darbo dienas nuo jo gavimo dienos. Perkančioji organizacija atsakymą į tiekėjo prašymą ir (ar) klausimą skelbia CVP IS, bet nenurodo iš ko gavo prašymą teikti paaiškinimą ar klausimą. Perkančiosios organizacijos pranešimus gaus tik tiekėjas užsiregistravęs Konkurse CVP IS, kiti tiekėjai turės patys savo iniciatyva sekti informaciją, skelbiamą CVP IS adresu https://viesiejipirkimai.lt/epps/home.do.
62. Nesibaigus projekto pasiūlymo pateikimo terminui, Perkančioji organizacija savo iniciatyva turi teisę paaiškinti, patikslinti ar papildyti Konkurso)dokumentus – tuo atveju, kai tikslinama skelbime apie Konkursą paskelbta informacija, vadovaujantis VPĮ 34 str. nustatyta tvarka, skelbiami klaidų ištaisymo skelbimai ir, jei reikia, pratęsiamas protingumo kriterijų atitinkantis projekto pasiūlymo pateikimo terminas, kad dalyvis, rengdamas projekto pasiūlymą, galėtų atsižvelgti į atliktus paaiškinimus, patikslinimus ar papildymus. Jeigu dėl kokių nors priežasčių papildoma su Konkurso dokumentais susijusi informacija būtų pateikiama likus mažiau kaip 6 (šešioms) kalendorinėms dienoms iki projekto pasiūlymo  pateikimo termino pabaigos, nors šios informacijos buvo paprašyta laiku arba jei buvo padaryta reikšmingų pirkimo (Konkurso) dokumentų pakeitimų, Perkančioji organizacija privalo pratęsti projekto pasiūlymo pateikimo terminą, kad visi Konkurso dalyviai turėtų galimybę susipažinti su visa projekto pasiūlymui parengti reikalinga informacija. Vykdant tarptautinį projekto konkursą, negali būti daromi tokie esminiai projekto konkurso dokumentų pakeitimai, dėl kurių būtų buvę galima leisti dalyvauti kitiems kandidatams, negu iš pradžių atrinktiesiems, arba procedūra būtų pritraukusi daugiau dalyvių. Visi Konkurso dokumentų paaiškinimai, patikslinimai ar papildymai bus skelbiami CVP IS.
63. Perkančioji organizacija nenumato rengti susitikimo (-ų) su dalyviais, t. y. nenumato rengti Konkurso sąlygų pristatymo (-ų) Konkurso tiekėjams. Taip pat, Perkančioji organizacija nenumato rengti susitikimo (-ų), kurio (-ių) tikslas – su Konkurso objektais susijusių paslaugų/darbų apimčių įvertinimas ir Konkurso objektų/teritorijos apžiūra natūroje.

V. PROJEKTO PASIŪLYMO RENGIMAS, PATEIKIMAS, KEITIMAS

V.1. Privalomi projektų rengimo reikalavimai ir neprivalomi (rekomenduojami) projektų rengimo reikalavimai. 

64. Privalomi projektų rengimo reikalavimai (taikomi Konkurso objektui), kurių neatitinkantys projektai bus atmesti:
64.1. projekto pasiūlymas ir kita korespondencija pateikiama lietuvių kalba. Jei atitinkami dokumentai yra išduoti kita kalba, turi būti pateiktas dokumentas (originalo kalba) su tinkamai patvirtintu vertimu į lietuvių kalbą (vertimas turi būti patvirtintas vertimą atlikusio asmens parašu). Reikalavimas netaikomas juridinių/fizinių asmenų atestaciją/išsilavinimą patvirtinantiems dokumentams, prekių gamintojų dokumentams, nuorodoms, kur informacija gali būti pateikiama lietuvių arba anglų kalbomis. Esant poreikiui, Perkančiajai organizacijai paprašius, tiekėjas privalo pateikti minėtų dokumentų anglų kalba vertimą į lietuvių kalbą. Kilus įtarimų dėl pateikto dokumento vertimo kokybės ir (ar) jo atitikties dokumento originalo turiniui, Perkančioji organizacija pasilieka teisę reikalauti pateikti vertėjo parašu ir vertimų biuro antspaudu (jei turi) patvirtintą šio dokumento vertimą ir (arba) nurodyti, kad vertimą atlikusio asmens parašas būtų patvirtintas notariškai;
64.2. Perkančiajai organizacijai padarius Konkurso dokumentų ir (ar) jų priedų pakeitimus (paaiškinimus, patikslinimus ar papildymus), tiekėjas privalo į juos atsižvelgti;
64.3. projekto pasiūlyme skaitmeniniu formatu pateikiami dokumentai turi būti pateikti naudojant nediskriminuojančius, visuotinai prieinamus duomenų rinkmenų formatus – rekomenduojamas *.pdf formatas ir kai kuriai medžiagai *.jpg formatas, *.docx;
64.4. dalyvis Konkursui turės pateikti pasiūlytų Konkurso objektų 3D modelius, kurie bus įkelti į Perkančiosios organizacijos GIS duomenų bazę, o apibendrinti projektuojamų Konkurso objektų 3D modeliai – į geoportalą. Vertinimo komisijos posėdžio metu dalyvio pateikti Konkurso objektų 3D modeliai bus naudojami kaip virtuali pagalbinė priemonė vertinant pateiktą architektūrinį projektą (P a s t a b a : Konkurso objektų 3D modelių pateikimo reikalavimus žr. Konkurso sąlygų priede Nr. 6 „Skaitmeninės medžiagos pateikimas“ esantį dokumentą „Projektinių pasiūlymų ir techninio projekto įtraukimo į Klaipėdos GIS duomenų bazę tvarkos aprašas“);
64.5. jeigu grafinėje medžiagoje t. y. brėžiniuose, vizualizacijose (3D), foto montažuose ir pan. bus panaudoti kitų autorių kūriniai pvz., meno objektai ir pan., būtina nurodyti šių kūrinių autorius, pavadinimus, sukūrimo metus, kūrinio prieigos per internetą šaltinius ir kitą svarbią kūrinio informaciją.
65. Neprivalomi (rekomenduojami) projektų rengimo reikalavimai (taikomi projekto konkurso objektui), nuo kurių tiekėjai gali nukrypti rengdami projektus šiame Konkurse nėra taikomi, tačiau, tiekėjo pateikiamas projekto pasiūlymas, t. y. architektūrinis projektas ir kiti Konkurso sąlygose nustatyti dokumentai turi būti parengti ir pateikti pagal Konkurso dokumentuose aprašytą tvarką ir apimtis.

V.2. Projekto pasiūlymo apimtis ir sudėtis. 
Kartu su architektūriniu projektu pateikiami dokumentai ir jų rengimo reikalavimai

66. Rengiant projekto pasiūlymą reikia vadovautis šiame skyriuje pateiktais duomenimis ir kita pagalbine medžiaga, kuri pateikta Konkurso sąlygų prieduose.
67. Tiekėjas prisiima visas išlaidas, susijusias su projekto pasiūlymo rengimu ir įteikimu. Perkančioji organizacija nėra atsakingi ar įpareigoti dėl šių išlaidų kompensavimo. Perkančioji organizacija neprisiims šių išlaidų, nepriklausomai nuo to, kaip vyktų ir baigtųsi Konkursas, taip pat tuo atveju, jei Konkursas būtų nutrauktas.
68. Konkurso teritorijos, jos prieigų ir (ar) projektuojamų pastatų maketo (-ų) pateikimo neprašoma. P a s t a b a : Jeigu maketas (-ai) bus pateiktas (-i), jis (-ie) nebus eksponuojamas (-i) ir (ar) vertinamas (-i).
69. Grafinės medžiagos, pateikiamos planšetėse, mastelį pasirenka dalyvis, tačiau jis turi būti pakankamas, norint žiūrovui medžiagą aiškiai suvokti/„perskaityti“.
70. Visas projekto pasiūlymas, išskyrus fizinės formos Voką 1, turi būti pateiktas skaitmeniniu formatu CVP IS priemonėmis dviejuose vokuose – Voke 1 ir Voke 2, adresu https://viesiejipirkimai.lt/epps/home.do, šiose Konkurso sąlygose numatyta tvarka, nepažeidžiant anonimiškumo.
71. CVP IS pasiūlymo lange Vokas 1 turi būti pateikti šie dokumentai (P a s t a b a : Skaitmeninės grafinės medžiagos pateikimo reikalavimus žr. Konkurso sąlygų priede Nr. 6 „Skaitmeninės medžiagos pateikimas“):
71.1. aiškinamasis raštas, pateiktas A4 formato byloje lietuvių kalba skaitmeniniu formatu. Aiškinamajame rašte gali būti pateikta ir vaizdinė informacija. Aiškinamojo rašto turinio eiliškumas ir jame pateikiama informacija (P a s t a b a : Aiškinamojo rašto turinio eiliškumas ir jame pateikiama informacija turi atliepti Konkurso sąlygų 98 punkte pateiktiems K1-K3 vertinimo kriterijų apibūdinimams):
71.1.1. K1 – Urbanistinė koncepcija, integralumas, sprendinių kokybė:
71.1.1.1. Konkurso teritorijos urbanistinės koncepcijos idėja, jos vientisumas ir intuityvus suvokimas;
71.1.1.2. Konkurso teritorijos urbanistinis modelis ir urbanistinių struktūrų formavimo principų detalizacija: teritorijos vystymo prioritetai, teritorijos funkcinis zonavimas, erdviniai užstatymo rodikliai, siūlomas pastatų ir statinių statybos kompozicinis principas, stilius, viešųjų erdvių sistema, „parterių“ įveiklinimas, susisiekimo sistema ir transporto priemonių laikymo principai;
71.1.1.3. Konkurso teritorijos funkciniai ir fiziniai ryšiai su Klaipėdos miesto kitomis dalimis;
71.1.1.4. siūlomų sprendinių poveikis Konkurso teritorijos ir bendram Klaipėdos miesto įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams;
71.1.1.5. urbanistinių principų taikymas: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas (P a s t a b a : Šiame kontekste privačios erdvės suprantamos kaip tik gydymo įstaigų ir administracinės paskirties pastato reikmėms reikalingos lauko erdvės);
71.1.1.6. Skirsnemunės gatvės ir Seredžiaus gatvės dalies sprendiniai;
71.1.1.7. siūlomos urbanistinės koncepcijos atitikimas galiojantiems teritorijų planavimo dokumentams – Klaipėdos miesto bendrajam planui ir Konkurso teritorijos detaliajam planui, pateiktam Konkurso sąlygų priede Nr. 2-3 „3GĮ – DP korektūra“;
71.1.2. K2 – Architektūrinė koncepcija, integralumas, funkcionalumas, sprendinių kokybė:
71.1.2.1. kiekvienam projektuojamam pastatui projektuojamos Konkurso teritorijos (sklypo ar sklypo dalies) sprendiniai:
71.1.2.1.1. architektūrinė koncepcija, integralumas;
71.1.2.1.2. funkcinis išplanavimas. Galima pateikti funkcinių ryšių schemą (-as);
71.1.2.1.3. pėsčiųjų, bemotorio transporto, transporto judėjimo bei parkavimo sprendiniai. Galima pateikti koncepcinę (-es) schemą (-as);
71.1.2.1.4. želdynų sprendiniai. Galima pateikti koncepcinę (-es) schemą (-as);
71.1.2.2. kiekvieno projektuojamo pastato sprendiniai:
71.1.2.2.1. architektūrinė koncepcija, integralumas;
71.1.2.2.2. funkcinis suplanavimas;
71.1.2.2.3. lankytojų ir darbuotojų judėjimo ir srautų pasiskirstymo sprendiniai. Galima pateikti koncepcinę (-es) schemą (-as);
71.1.3. K3 – Tvarumas:
71.1.3.1. sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms, siekiant atskirties mažinimo, socialinės partnerystės aktyvinimo, egzistuojančių tradicijų ir kultūros išsaugojimo, stiprinimo ir praturtinimo (pvz., sprendiniai neinspiruoja teritorinio (kvartalinio) uždarumo, galinčio riboti vietos bendruomeniškumą);
71.1.3.2. kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus;
71.1.3.3. sprendinių (tiek Konkurso teritorijos, tiek projektuojamų pastatų) energinis efektyvumas, technologijų ekologiškumas, ilgaamžiškumas, efektyvi eksploatacija ir pan.;
71.1.4. Konkurso teritorijoje projektuojamų Konkurso objekto Nr. 1, Konkurso objekto Nr. 2 ir Konkurso objekto Nr. 3 bendrieji statinio rodikliai (P a s t a b a : Lentelių „Bendrieji statinio rodikliai“ formos, kurios užpildytos turi būti pateikta aiškinamajame rašte, pateiktos Konkurso sąlygų priede Nr. 4-2 „CVP IS Voke 1 pateikiamų dokumentų formos“ – dokumentas „Lentelės: Bendrieji statinio rodikliai“);
71.1.5. kita, dalyvio nuožiūra, pasirenkama informacija, padėsianti atskleisti siūlomą idėją (schemos, foto montažai, vizualizacijos ir pan.);
71.2. planšetės, pateiktos lietuvių kalba skaitmeniniu formatu, su projektinius sprendinius perteikiančia grafine medžiaga:
71.2.1. situacijos schema, Konkurso teritorijos lokacija Klaipėdos miesto kontekste (P a s t a b a : Šiame kontekste situacijos schemą rekomenduojama suvokti kaip koncepcinį brėžinį, plačiai/plačiau apimantį Konkurso teritorijos prieigas);
71.2.2. gen. plano schema (-os) su projektuojamos Konkurso teritorijos bei jos prieigų pasiūlymais su zonų ir pan. eksplikacijomis (P a s t a b o s : 1) Dalyvis pats pasirenka kiek, kokių ir kokio detalumo lygio gen. plano shemų pateikti, kad atliepti į Konkurso sąlygų priede Nr. 1 „Techninė specifikacija“ pateiktą projektavimo programą. 2) Gen. plano schema (-os) turi apimti visus Konkurso objektus. 3) Brėžinys (-iai) gali būti sutapdintas (-i) su pastatų pirmų aukštų planais);
71.2.3. projektuojamų pastatų aukštų (požeminės ir antžeminės dalies) planai-schemos, (P a s t a b a : Pateikiamų aukštų planų-schemų skaičius priklauso nuo dalyvio siūlomų sprendinių) su:
71.2.3.1. zonų pavaizdavimu (P a s t a b a : Zonų detalizacijos lygis turi būti aiškus projektinei idėjai suvokti ir atitikti projektavimo programos reikalavimus);
71.2.3.2. zonų eksplikacijomis ir zonų plotais;
71.2.3.3. vertikaliais ryšiais (laiptinės, liftai, inžinerinių tinklų šachtos);
71.2.4. projektuojamų pastatų fasadai-išklotinės;
71.2.5. projektuojamų pastatų charakteringi pjūviai (P a s t a b o s : 1) Rekomenduojama vienas-du. 2) Pastatų charakteringus pjūvius galima sutapdinti su pastatų fasadais-išklotinėmis);
71.2.6. projektuojamų Konkurso objektų ir jų aplinkos foto montažas drono nuotraukoje (-se) (3D) – privalomas skaičius 1 (vienas). Konkurso sąlygų priedo Nr. 3 „Esamos situacijos vizualinė medžiaga“ aplanke „Nuotraukos foto montažui“ pateiktos 4 (keturios) drono nuotraukos: „PRIVALOMA“, „A“, „B“, „C“. Į drono nuotrauką „PRIVALOMA“ dalyvis privalo įkomponuoti savo siūlomus sprendinius. Į drono nuotraukas „A“, „B“, „C“ dalyvis gali įkomponuoti savo siūlomus sprendinius, t. y. šias drono nuotraukas su įkomponuotais siūlomais sprendiniais galima pateikti kaip papildomą vizualinę informaciją. Dalyvis gali savo nuožiūra perfotografuoti, t. y. savo pajėgumais pasidaryti ir (ar) kitaip grafiškai redaguoti pateiktas drono nuotraukas „PRIVALOMA“, „A“, „B“, „C“, tačiau būtina išlaikyti pateiktų drono nuotraukų „PRIVALOMA“, „A“, „B“, „C“ rakursus. P a s t a b a : Kadangi pateiktose drono nuotraukose nėra jokio Konkurso teritorijos prieigų konteksto, dalyviui rekomenduojama 3D įrankiais susimodeliuoti teritorijų planavimo dokumentuose pateiktą būsimą Konkurso teritorijos prieigų kontekstą, į kurį ir būtų įkomponuoti siūlomi sprendiniai;
71.2.7. projektuojamų Konkurso objektų ir jų aplinkos vizualizacijos (3D) ir (ar) foto montažai su siūlomais sprendiniais iš žmogaus akių lygio – privalomas skaičius 3 (trys), t. y. po 1 (vieną) kiekvienam projektuojamam Konkurso objektui-pastatui ir jo aplinkai (VšĮ Klaipėdos medicininės slaugos ligoninė, VšĮ Jūrininkų poliklinika ir VšĮ Klaipėdos psichikos sveikatos centras, VĮ Turto banko administracinės paskirties pastatas). Konkurso sąlygų priedo Nr. 2 „Sklypų dokumentai ir kt.“ aplanke „3D modelis“ pateiktas Konkurso teritorijos bei jos prieigų topografinis reljefas.  Konkurso sąlygų prieduose Konkurso teritorijos bei jos prieigų nuotraukos iš žmogaus akių lygio nepateiktos. Dalyvis 3D įrankiais į pateiktą 3D modelį įkomponuoja savo siūlomus sprendinius ir (ar) savo pajėgumais pasidaro Konkurso teritorijos bei jos prieigų nuotraukas iš žmogaus akių lygio ir į jas įkomponuoja siūlomus sprendinius. Vizualizacijų ir (ar) foto montažų rakursus pasirenka dalyvis – pasirinkti vizualizacijų ir (ar) foto montažų rakursai turi atskleisti projektuojamų Konkurso objektų architektūrinę (-es) idėją (-as) bei jos (-ų) santykį su esančia aplinka. Vizualizacijos ir (ar) foto montažai turi turėti žinią-scenarijų, kuris leistų aiškiai suvokti siūlomas idėjas. Be 3 (trijų) privalomų, galima pateikti ir daugiau Konkurso objektų ir jų aplinkos vizualizacijų (3D) ir (ar) foto montažų su siūlomais sprendiniais iš žmogaus akių lygio;
71.2.8. 3 (trijų) projektuojamų pastatų – VšĮ Klaipėdos medicininės slaugos ligoninės, VšĮ Jūrininkų poliklinikos ir VšĮ Klaipėdos psichikos sveikatos centro, VĮ Turto banko administracinės paskirties pastato interjerų pagrindinių erdvių sprendinių vizualizacijos (3D) – privalomas skaičius 3 (trys) ), t. y. po 1 (vieną) kiekvienam projektuojamam Konkurso objektui-pastatui (P a s t a b a : Turi būti pateikti, pasirinktinai, pastatų pagrindinių vestibiulių ar kitų svarbių viešų vidaus erdvių sprendiniai). Be privalomų, galima pateikti ir daugiau projektuojamų pastatų interjerų erdvių sprendinių vizualizacijų (3D);
71.2.9. kita, dalyvio nuožiūra, pasirenkama informacija, padėsianti atskleisti siūlomą idėją (schemos, foto montažai, vizualizacijos ir pan.);
71.3. kainos pasiūlymas, pateiktas pagal Konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“ – dokumento pastabose pateikta kas turi būti įskaityta į siūlomų paslaugų kainą ir kas turi būti įsivertinta ją skaičiuojant. Apskaičiuojant galimą paslaugų teikimo kainą, turi būti atsižvelgta į visą perkamų paslaugų apimtį, į projekto pasiūlymo kainos sudėtines dalis, į techninės specifikacijos bei į visus kitus šio Konkurso dokumentų reikalavimus. Į kainą turi būti įskaityti visi tiekėjo mokami mokesčiai ir visos tiekėjo patiriamos su paslaugų pirkimo sutarties vykdymu susijusios išlaidos. Kainos visuose projekto pasiūlymo dokumentuose turi būti įrašomos paliekant du skaitmenis po kablelio (P a s t a b a : Kainos pasiūlymo dedamosios nurodytos Konkurso sąlygų priede Nr. 4 „CVP IS Voke 1 pateikiamų dokumentų formos“ esančiame dokumente „Kainos pasiūlymas“).
72. CVP IS pasiūlymo lange Vokas 2 turi būti pateikti šie dokumentai (žr. Konkurso sąlygų priedą Nr. 5 „CVP IS Voke 2 pateikiamų dokumentų formos“):
72.1. EBVPD, užpildytas pagal Konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „EBVPD“. EBVPD turi užpildyti, pasirašyti ir pateikti tiekėjas, kiekvienas tiekėjų grupės partneris (jei projekto pasiūlymą pateikia tiekėjų grupė), kiekvienas ūkio subjektas, kurio pajėgumais, t. y. siekdamas atitikti kvalifikacijos reikalavimus, remiasi tiekėjas;
72.2. Dalyvio devizo šifras, užpildytas ir pasirašytas pagal Konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą dokumentą „Dalyvio devizo šifras“;
72.3. Deklaracija dėl Tarybos reglamento (ES) 2022/576, užpildyta ir pasirašyta pagal Konkurso sąlygų priede Nr. 5 „CVP IS Voke 2 pateikiamų dokumentų formos“ pateiktą formą „Deklaracija dėl Tarybos reglamento (ES) 2022/576“;
72.4. jungtinės veiklos/bendraautorystės sutartis (jei projekto pasiūlymą teikia tiekėjų/autorių grupė arba autorių grupė), pagal Konkurso sąlygų III.6 skyriaus „Tiekėjų grupės dalyvavimas Konkurso procedūrose“ nuostatus;
72.5. kiekvieno pasitelkto ūkio subjekto, kurio pajėgumais dalyvis remiasi (jei tokie nurodyti tiekėjo devizo šifro formoje – žr. Konkurso sąlygų priede Nr. 5 „CVP IS Voke 2 pateikiamų dokumentų formos“ esantį dokumentą „Dalyvio devizo šifras“), abipusiai pasirašytos sutartys, ketinimų protokolai ar kiti dokumentai, patvirtinantys ūkio subjekto įsipareigojimą: a) dalyvauti šiame Konkurse ir b) suteikti dalyviui būtinus resursus (žmogiškuosius, techninius ar finansinius), siekiant atitikti/įvykdyti konkrečius kvalifikacijos reikalavimus, ir c) atlikti jam dalyvio pavestas teikti paslaugas (jas konkrečiai įvardinant ir aprašant atliktinas funkcijas);
72.6. kiekvieno specialisto, kurį ketinama įdarbinti (toliau – kvazisubtiekėjai) (jei jis nėra paties tiekėjo ar kito ūkio subjekto darbuotojas – jei tokius nurodė Konkurso sąlygų priede Nr. 5 „CVP IS Voke 2 pateikiamų dokumentų formos“ esančiame dokumente „Dalyvio devizo šifras“), dvišalis susitarimas, ketinimų protokolas ar kitas lygiavertis dokumentas, pasirašytas tarp specialisto ir dalyvio (arba kito ūkio subjekto, kuris samdys specialistą), kuriame aiškiai yra nurodyta, kad Konkurso laimėjimo atveju, specialistas (-ai) bus įdarbintas (-i) (jeigu ketinama įdarbinti);
72.7. įgaliojimas ar kitas dokumentas pvz., pareigybės aprašymas, suteikiantis teisę pasirašyti tiekėjo projekto pasiūlymą, kai projekto pasiūlymą pasirašo ne juridinio asmens vadovas, o jo įgaliotas asmuo.
73. Fizinės formos Voke 1, užklijuotame taip, kad jo nepažeidus nebūtų galima atidaryti ir ant kurio užrašytas tik devizas (P a s t a b a : Sąvoką „Devizas“ žr. Konkurso sąlygų 2.4 punkte) ir užrašas „Trijų gydymo įstaigų Šiaurės pr., Klaipėdoje, atviras architektūrinio projekto konkursas. Aiškinamasis raštas, planšetės“, dalyvis pateikia:
73.1. aiškinamąjį raštą fiziniu-atspausdintu formatu, kuriame pateikiama Konkurso sąlygų 71.1 punkte išvardinta medžiaga;
73.2. planšetes, fiziniu-atspausdintu formatu, kuriose pateikiama Konkurso sąlygų 71.2 punkte išvardinta medžiaga:
73.2.1. dalyvis pats pasirenka grafinės medžiagos komponavimą-pateikimą planšetėse;
73.2.2. rekomenduojamas planšečių kiekis – 4 (keturi) vnt.;
73.2.3. rekomenduojama planšetėse vengti perteklinės informacijos pateikimo;
73.2.4. planšetės matmenys: 100,00 (šimtas) cm (aukštis) x 70,00 (septyniasdešimt) cm (plotis), storis 2,50-3,00 (du ir penkios dešimtosios-trys) mm (planšetės storis prašomas, atsižvelgiant į ekspozicinius rėmus, kuriuose gali būti sumontuota architektūrinio projekto ekspozicija);
73.2.5. planšetėse turi būti nurodyta jų išdėstymo tvarka ir (ar) numeracija;
73.2.6. planšečių komponavimo schema vertikali;
73.2.7. architektūrinis (-iai) projektas (-ai) bus eksponuojamas (-i) ir internetinėje (-se) svetainėje (-se), ir fizinėje ekspozicijoje, todėl į tai reikalinga atsižvelgti rengiant Konkurso medžiagą (aiškinamąjį raštą, planšetes):
73.2.7.1. skaitmeniniu būdu pateikiamos medžiagos rezoliucija turi būti pakankama, norint žiūrovui ją aiškiai suvokti/„perskaityti“ (žr. Konkurso sąlygų priede Nr. 6 „Skaitmeninės medžiagos pateikimas“ esantį dokumentą „Skaitmeninės medžiagos pateikimo reglamentas“);
73.2.7.2. planšetes eksponuojant internetinėje erdvėje nėra galimybės jas visas matyti vienoje horizontalioje linijoje, todėl, komponuojant planšetes, rekomenduojama vengti vienarūšės vizualinės medžiagos pateikimo per kelias planšetes – pvz., planą, foto montažą, vizualizaciją ir pan. talpinti vienoje planšetėje, o ne per kelias;
73.2.7.3. planšetes eksponuojant fizinėje ekspozicijoje ne visada yra galimybės planšetes eksponuoti vienoje horizontalioje linijoje, t. y. vieno architektūrinio projekto planšetės gali būti eksponuojamos dviejomis eilėmis pvz., 2 (dvi) viršutinėje eilėje ir 2 (dvi) po jomis apatinėje eilėje, todėl, komponuojant planšetes, reikia vengti vienarūšės vizualinės medžiagos pateikimo per kelias planšetes – pvz., planą, foto montažą, vizualizaciją ir pan. rekomenduojama talpinti vienoje planšetėje, o ne per kelias.

V.3. Informacija, ar leidžiama pateikti alternatyvius projekto pasiūlymus

74. Tiekėjas gali pateikti tik vieną projektą, nepriklausomai nuo to, ar jis Konkurse dalyvauja individualiai, ar kaip tiekėjų grupės narys. Tas pats ūkio subjektas gali būti nurodytas skirtingų tiekėjų projektuose kaip subtiekėjas. Taip pat tiekėjas, pateikęs projektą savarankiškai, ar Konkurse dalyvaujantis jungtinės veiklos pagrindu, gali būti kitos įmonės, pateikusios projektą tame pačiame Konkurse, subtiekėju, išskyrus atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.
75. Perkančioji organizacija neleidžia pateikti alternatyvių projekto pasiūlymų. Tiekėjui pateikus alternatyvų projekto pasiūlymą (alternatyvius projekto pasiūlymus), jo projekto pasiūlymas ir alternatyvūs projekto pasiūlymai bus atmesti.

V.4. Projekto pasiūlymo galiojimo užtikrinimas

76. Tiekėjas, dalyvaudamas Konkurse, patvirtina, kad jam žinoma, jog Perkančiosios organizacijos tikslas yra sudaryti paslaugų pirkimo sutartį, todėl teikdamas projekto pasiūlymą tiekėjas sutinka, kad tuo atveju, jeigu jis užims I-ą vietą ir bus kviečiamas į neskelbiamas derybas, vadovaujantis Konkurso sąlygų VI.7 skyriaus „Neskelbiamos derybos“ nuostatais, ir atsisakys jose dalyvauti ar atsisakys sudaryti paslaugų pirkimo sutartį neskelbiamose derybose sutartomis sąlygomis, Perkančioji organizacija turi teisę reikalauti, kad toks tiekėjas sumokėtų Perkančiajai organizacijai skirtos piniginės premijos dydžio baudą, t. y. I-ą vietą užėmęs tiekėjas sumokėtų 12 000,00 Eur (dvylika tūkstančių Eur 00 ct.) baudą, įskaitant visus mokesčius, kuri yra laikoma minimaliais Perkančiosios organizacijos nuostoliais, patirtais organizuojant Konkursą. Šiame Konkurso sąlygų punkte numatyto dydžio bauda turi būti sumokėta per 7 (septynias) kalendorines dienas nuo Perkančiosios organizacijos reikalavimo raštu pateikimo dienos į Perkančiosios organizacijos nurodytą banko sąskaitą.

V.5. Projekto pasiūlymo pateikimo vieta ir būdas, pateikimo termino pabaiga. 
Projekto pasiūlymo pakeitimas ar atšaukimas

77. Projekto pasiūlymas Perkančiajai organizacijai turi būti pateiktas:
77.1. elektroninėmis priemonėmis, naudojantis CVP IS, adresu https://viesiejipirkimai.lt/epps/home.do, šiose Konkurso sąlygose numatyta tvarka, nepažeidžiant anonimiškumo. Elektroninėmis CVP IS priemonėmis projekto pasiūlymo dokumentų visuma pateikiama dviejuose vokuose: Voke 1 – CVP IS teikiamas „Tinkamumo kriterijai“, „Techninis“ skiltyje (šiame voke pateikiamas aiškinamasis raštas ir Konkurso objektų planšetės su tiekėjo siūlomais sprendiniais) ir Voke 2 – CVP IS teikiamas „Finansinis“ skiltyje (šiame voke pateikiami Konkurso sąlygų 72 punkte prašomi dokumentai) iki skelbime apie Konkursą nurodyto termino pabaigos, Lietuvos laiku (GMT+2);
77.2. fizinės formos Voke 1 (šiame voke pateikiamas aiškinamasis raštas ir Konkurso objektų planšetės su tiekėjo siūlomais sprendiniais), kuris turi būti pateiktas nepažeidžiant anonimiškumo šiuo adresu: Klaipėdos miesto savivaldybės administracija, Liepų g. 11-116 kab., 92138 Klaipėda, iki skelbime apie Konkursą nurodyto termino pabaigos, Lietuvos laiku (GMT+2). Tiekėjui iki nustatyto termino nepateikus fizinės formos Voko 1, tiekėjo projekto pasiūlymas bus atmetamas.
78. Perkančioji organizacija neatsako už nenumatytus atvejus, dėl kurių projekto pasiūlymas nebuvo pateiktas ar pateiktas pavėluotai. Dėl galimos didelės CVP IS sistemos apkrovos prieš Konkurso projekto pasiūlymų pateikimo termino pabaigą, tiekėjui rekomenduojama įvertinti galimų techninių nesklandumų riziką ir pateikti projekto pasiūlymą kuo anksčiau. Pavėluotai gautą projekto pasiūlymą – t. y. projekto pasiūlymų dalis, kurių negalima perduoti CVP IS priemonėmis, Perkančioji organizacija užregistruoja ir neatplėštus grąžina jį pateikusiam tiekėjui (jam pareikalavus ir nurodžius adresą). Tiekėjas yra atsakingas už tai, kad jo projekto pasiūlymas būtų pateiktas laiku, įskaitant būtinų priemonių muitinės formalumų atlikimui užtikrinimą. Perkančioji organizacija nemokės ir nesitars, kad siuntos būtų išleistos iš muitinės. Tiekėjui projekto pasiūlymo pristatymui pasitelkiant trečius asmenis, rekomenduojama įvertinti pašto siuntų ir galimų uždelsimų muitinėje laiką. Taip pat, tiekėjas įsipareigoja prisiimti visas išlaidas, susijusias su projekto pasiūlymo siuntimu ir išmuitinimu.
79. Tiekėjas iki galutinio pasiūlymų pateikimo termino turi teisę pakeisti arba atšaukti savo projekto pasiūlymą. Norėdamas vėl pateikti atšauktą ir pakeistą projekto pasiūlymą, tiekėjas turi jį pateikti iš naujo. Suėjus pasiūlymų pateikimo terminui atšaukti ar pakeisti projekto pasiūlymo nebus galima.

V.6. Projekto pasiūlymo galiojimo laikotarpis

80. Projekto pasiūlymas galioja ne trumpiau nei 12 (dvylika) mėnesių nuo projekto pasiūlymų pateikimo termino pabaigos. Jeigu projekto pasiūlyme nenurodytas jo galiojimo terminas, laikoma, kad projekto pasiūlymas galioja tiek, kiek numatyta Konkurso dokumentuose.

V.7. Konfidenciali informacija

81. Tiekėjas projekto pasiūlyme privalo nurodyti, ar jo projekto pasiūlyme yra konfidencialios informacijos, ir kuri informacija, vadovaujantis VPĮ 20 str. 2 d., yra konfidenciali.
82. Tiekėjas failo pavadinime nurodo „konfidencialu“ arba ant kiekvieno projekto pasiūlymo lapo, kuriame yra konfidenciali informacija, lapo pradžioje, viršutinės paraštės dešinėje pusėje paryškintomis raidėmis rašo žodį „Konfidencialu“. Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali. Jei tiekėjas nenurodo konfidencialios informacijos, laikoma, kad tokios tiekėjo projekto pasiūlyme nėra.
Jeigu Perkančiajai organizacijai kyla abejonių dėl tiekėjo projekto pasiūlyme nurodytos informacijos konfidencialumo, ji privalo prašyti tiekėjo įrodyti, kodėl nurodyta informacija yra konfidenciali. Jeigu tiekėjas per Perkančiosios organizacijos nurodytą terminą, kuris negali būti trumpesnis kaip 3 (trys) darbo dienos, nepateikia tokių įrodymų arba pateikia netinkamus įrodymus, laikoma, kad tokia informacija yra ne konfidenciali. Perkančioji organizacija, Procedūrų komisija, jos nariai ar Ekspertai, Recenzentai ir kiti asmenys negali tretiesiems asmenims atskleisti iš tiekėjų gautos informacijos, kurią jie nurodė kaip konfidencialią.

V.8. Anonimiškumas

83. Siekdama užtikrinti tiekėjų ir projektų anonimiškumą, Perkančioji organizacija paskiria darbuotoją, atsakingą už informacijos tvarkymą CVP IS, įskaitant Konkurso dokumentų teikimą (jeigu jie neskelbiami CVP IS), pateiktų tiekėjų projektų, tiekėjų prašymų paaiškinti Konkurso dokumentus perdavimo Vertinimo ar Procedūrų komisijai ir atsakymų pateikimą tiekėjams neatskleidžiant prašymą pateikusio tiekėjo tapatybės. Šis asmuo turi būti pasirašęs konfidencialumo pasižadėjimą, nešališkumo deklaraciją ir negali būti Vertinimo ir (ar) Procedūrų komisijų narys.
84. Tiekėjas privalo užtikrinti, kad jo projekto pasiūlyme ar prašyme nebūtų pateikta informacija, leidžianti jį identifikuoti, įskaitant tiekėjo pavadinimą, specialistų vardus, pavardes ar kitus rekvizitus.

VI. PROJEKTO PASIŪLYMO NAGRINĖJIMAS, APTARIMAS, ĮVERTINIMAS

85. Vokai su projektų pasiūlymais atplėšiami Procedūrų komisijos posėdyje. Pradinis susipažinimas su elektroninėmis priemonėmis gautais užkoduotais projektų pasiūlymais prilyginamas vokų su projektais atplėšimui.
86. Pateikti projektų pasiūlymai vertinami anonimiškai, nedalyvaujant projektų pasiūlymus pateikusiems dalyviams ar jų atstovams.
87. Kiekvienas Procedūrų komisijos narys pateiktus projekto pasiūlymus ir kiekvienas Vertinimo komisijos narys pateiktus architektūrinius projektus vertina objektyviai ir nešališkai, vadovaujantis Konkurso dokumentų nuostatais.
88. Balsavimo teisę turi tik Vertinimo komisijos nariai. Vertinimo komisijos Sekretorius, Ekspertas, Recenzentas nebalsuoja.
89. Tiek Vertinimo komisija, tiek Procedūrų komisija sprendimus priima savarankiškai, paprasta balsų dauguma, balsuojant atviru vardiniu balsavimu; abiejų komisijų kiekvienas narys turi po vieną balsą. Balsuoti galima tik už ar prieš priimamą sprendimą. Jei balsai pasiskirsto po lygiai, lemia Vertinimo komisijos ar, atitinkamai, Procedūrų komisijos pirmininko balsas.
90. Sprendimus abi komisijos gali priimti tik posėdyje. Abiejų komisijų posėdžiai ir priimami sprendimai teisėti, kai posėdyje dalyvauja daugiau kaip pusė visų komisijos narių.
91. Visi abiejų komisijų posėdžiai yra protokoluojami. Protokolą pasirašo visi konkrečiame komisijos posėdyje dalyvavę nariai.

VI.1. Vertinimo komisija

92. Šio Konkurso architektūriniams projektams vertinti sudaryta Vertinimo komisija (P a s t a b a : Konkurso vykdymo eigoje dėl objektyvių ir iš anksto nenumatytų aplinkybių Vertinimo komisijos sudėtis gali būti koreguojama).

	Eil. Nr.
	Vardas ir pavardė
	Profesinė kvalifikacija, veiklos sritis

	Vertinimo komisijos nariai:

	1. 
	Marijus Mockus
(Vertinimo komisijos pirmininkas)
	Klaipėdos miesto savivaldybės administracijos Urbanistikos ir architektūros departamento Urbanistikos skyriaus vedėjas

	2. 
	Algirdas Kamarauskas
	Klaipėdos miesto savivaldybės vicemeras

	3. 
	Mindaugas Pakalnis
	VšĮ „Statybos sektoriaus vystymo agentūros“ Urbanistikos padalinio vadovas, architektas-urbanistas, atestuotas bendrųjų planų rengėjas

	4. 
	Edgaras Neniškis
	UAB „Arches“ partneris, architektas

	5. 
	Vigilija Paulionienė
	IĮ V. Paulionienės projektavimo firmos vadovė, architektė

	Pakaitiniai Vertinimo komisijos nariai*:

	6. 
	Antanas Markauskas
	Klaipėdos miesto savivaldybės administracijos Projektavimo skyriaus vedėjas

	7. 
	Vaida Ona Atienė
	Architektė-urbanistė, atestuota bendrųjų planų rengėja

	P a s t a b a : * Pakaitinis Vertinimo komisijos narys gali dalyvauti Vertinimo komisijos posėdyje be balsavimo teisės ir balsavimo teisę įgyja tada, kai pakeičia posėdyje nedalyvaujantį Vertinimo komisijos narį.



93. Bet koks dalyvio bandymas tiesiogiai kontaktuoti su Vertinimo komisijos nariais, pakaitiniais Vertinimo komisijos nariais yra vertinamas kaip nesąžiningas veiksmas ir yra šiurkštus Konkurso sąlygų pažeidimas, už kurį tiekėjas, įrodžius tokį faktą, šalinamas iš Konkurso.

VI.2. Recenzentas (-ai)

94. Recenzentas – specialistas, galintis profesionaliai išnagrinėti architektūrinį projektą pagal Konkurso sąlygose nurodytus pateikimo ir techninės specifikacijos reikalavimus bei Konkurso sąlygose aprašytus vertinimo kriterijus ir pateikti paaiškinimus rašytine forma bei žodžiu Vertinimo komisijai ir viešame architektūrinių projektų pristatyme, jeigu toks bus rengiamas. Recenzentas (-ai) dalyvaus Vertinimo komisijos posėdyje be balsavimo teisės, tačiau į jo (-ų) išvadas ir rekomendacijas gali būti atsižvelgiama sudarant projektų eilę. Recenzentų skaičius nustatomas atsižvelgiant į Konkurso sudėtingumą ir prognozuojamą projekto pasiūlymų kiekį ir apimtis.

VI.3. Ekspertas (-ai)

95. Ekspertas – specialistas, galintis profesionaliai išnagrinėti architektūrinį projektą, apibūdinti ir paaiškinti su Konkurso objektu susijusius meninius, funkcinius, technologinius, paminklosauginius ar kitus specifinius architektūrinio projekto sprendimus. Ekspertas (-ai) gali dalyvauti Vertinimo komisijos posėdyje be balsavimo teisės, tačiau į jo (-ų) išvadas ir rekomendacijas gali būti atsižvelgiama sudarant projektų eilę. Ekspertų poreikis ir skaičius nustatomas atsižvelgiant į Konkurso sudėtingumą ir prognozuojamą projekto pasiūlymų kiekį ir apimtis. Ekspertas gali būti kviečiamas Vertinimo komisijos iniciatyva.

VI.4. Konkursui pateikto projekto pasiūlymo vertinimas. Vertinimo kriterijai

96. Prieš Konkurso Vertinimo komisijos posėdį kiekvienas Konkursui pateiktas projekto pasiūlymas, t. y. CVP IS pasiūlymo lange Voke 1 ir fizinės formos Voke 1 pateikta medžiaga bus patikrinta Perkančiosios organizacijos Procedūrų komisijos, kuri patikrins ar projekto pasiūlymas pateiktas laiku, ar pateikta medžiaga yra pilna ir užfiksuos galimus nukrypimus ar pažeidimus, jeigu tokių bus. Patikrinimo informacija užfiksuojama Procedūrų komisijos protokole, kuris pristatomas Konkurso Vertinimo komisijai prieš šiai pradedant nagrinėti ir vertinti Konkurso architektūrinius projektus. Tai pat, Procedūrų komisija, prieš prasidedant Vertinimo komisijos posėdžiui priims sprendimą dėl Konkursui pateiktų architektūrinių projektų, kurie neatitinka Konkurso sąlygose nurodytų pateikimo reikalavimų, atmetimo, jeigu tokių bus.
97. Siekdamas įrodyti Konkurso objektų – Konkurso teritorijos ir joje projektuojamų objektų erdvinio ir estetinio organizavimo atitikimą kontekstui ir Konkurso užduočiai, tiekėjas architektūriniame projekte turi išspręsti Konkurso apimtyje siūlomų Konkurso teritorijos ir joje projektuojamų objektų meninius, estetinius, vizualinius, funkcinius ir kitus, Konkurso užduotyje pateiktus, uždavinius. Be to, svarbūs siūlomų erdvių ir objektų stilistiniai aspektai, bendra estetika ir sisteminiai problemų sprendimo aspektai bei dalyvio siūlomų paslaugų kaina, todėl Konkursui teikiamas projekto pasiūlymas bus vertinamas pagal žemiau pateiktus vertinimo kriterijus K1-K4:

	Eil. Nr.
	Vertinimo kriterijai (K1-K4)
(pagal kiekvieną vertinimo kriterijų architektūrinis projektas vertinamas atskirai)
	Vertinimo kriterijų (K1-K4) lyginamasis svoris ekonominio naudingumo įvertinime, % (B)
	Vertinimo kriterijų (K1-K4) balai apskaičiuojami pagal formules:

	1
	2
	3
	4

	1. 
	► K1 – Urbanistinė koncepcija, integralumas, sprendinių kokybė
	40
	Rp1
K1 = ----- x 40
Rmax

	2. 
	► K2 – Architektūrinė koncepcija, integralumas, funkcionalumas, sprendinių kokybė
	45
	Rp2
K2 = ----- x 45
Rmax

	3. 
	► K3 – Tvarumas
	10
	Rp3
K3 = ----- x 10
Rmax

	4. 
	► K4 – Paslaugų kaina
	5
	  Cmin
K4 = ----- x 5
   Cp

	
	
	Ʃ 100
	

	P a s t a b o s : 
1. Atliekant architektūrinio projekto vertinimo, įvertinto pagal vertinimo kriterijus K1-K4 skaičiavimus, skaičiavimai nurodomi dviejų skaičių po kablelio tikslumu.
2. Vertinimo kriterijų K1-K3 balai skiriami vadovaujantis Konkurso sąlygų 100 punkte pateiktais rekomendaciniais vertinimo balų apibrėžimais.
3. Vertinimo kriterijaus K4 balai apskaičiuojami vadovaujantis kainos pasiūlymu, pateiktu pagal Konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“.

Čia:
Kx (K1-K4) – vertinimo kriterijus;
Rpx (Rp1-Rp3) – vertinamo parametro (vertinimo kriterijaus) reikšmė, kurią sudaro vertinimo metu parametrui suteiktų balų vidurkis, t. y. kiekvienas Vertinimo komisijos narys, vertindamas parametro atitikimą Konkurso sąlygų nustatytiems reikalavimams (pagal vertinimo kriterijus Kx (K1-K3)), suteikia parametrui tam tikrą įvertinimo balą; visų Vertinimo komisijos narių suteikti balai yra sumuojami ir apskaičiuojamas kriterijaus įvertinimo vidurkis;
Rmax – vertinimo kriterijaus geriausia/didžiausia įvertinimo reikšmė (10 (dešimt) balų);
Cmin – mažiausia iš visų pasiūlytų tiekėjų (iš visų vertinamų projekto pasiūlymų) paslaugų kainų (Eur, įskaitant visus mokesčius);
Cp – vertinamo projekto pasiūlymo tiekėjo paslaugų kaina (Eur, įskaitant visus mokesčius).



98. Vertinimo kriterijų apibūdinimas:

	Eil. Nr.
	Vertinimo kriterijus (K1-K4)
(pagal kiekvieną vertinimo kriterijų urbanistinės idėjos projektas vertinamas atskirai)
	Vertinimo kriterijaus (K1-K4)
apibūdinimas, paaiškinimas

	1. 
	► K1 – Urbanistinė koncepcija, integralumas, sprendinių kokybė
(nuo 0 (nulio) iki 10 (dešimt) balų; Rmax – 10 (dešimt) balų)
	● Konkurso teritorijos urbanistinės koncepcijos idėja, jos vientisumas ir intuityvus suvokimas.
● Konkurso teritorijos urbanistinis modelis ir urbanistinių struktūrų formavimo principų detalizacija: teritorijos vystymo prioritetai, teritorijos funkcinis zonavimas, erdviniai užstatymo rodikliai, siūlomas pastatų ir statinių statybos kompozicinis principas, stilius, viešųjų erdvių sistema, „parterių“ įveiklinimas, susisiekimo sistema ir transporto priemonių laikymo principai.
● Konkurso teritorijos funkciniai ir fiziniai ryšiai su Klaipėdos miesto kitomis dalimis.
● Siūlomų sprendinių poveikis Konkurso teritorijos ir bendram Klaipėdos miesto įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams.
● Urbanistinių principų taikymas: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas (P a s t a b a : Šiame kontekste privačios erdvės suprantamos kaip tik gydymo įstaigų ir administracinės paskirties pastato reikmėms reikalingos lauko erdvės).

	2. 
	► K2 – Architektūrinė koncepcija, integralumas, funkcionalumas, sprendinių kokybė
(nuo 0 (nulio) iki 10 (dešimt) balų; Rmax – 10 (dešimt) balų)
	● Sinergija tarp esamos ir būsimos aplinkos konteksto ir siūlomų architektūrinių ir kraštovaizdžio architektūros sprendinių.
● Konkurso objektų-pastatų darna su Konkurso teritorijos urbanistine ir gamtine struktūra, respektuojant, išryškinant susiformavusius vizualinius ryšius, vertingas panoramas bei Konkurso teritorijos vertingąsias savybes.
● Bendra architektūrinės koncepcijos/idėjos kokybė, atliepiant į Lietuvos Respublikos architektūros įstatymo 11 str. aprašytus architektūros kokybės kriterijus. Sprendinių vientisumas, kuriant Konkurso objektus-pastatus kaip vieną urbanistinį-architektūrinį-kraštovaizdinį sprendinį, išsaugant ir paryškinant esamos gamtinės-urbanistinės-architektūrinės aplinkos ir kraštovaizdžio vertes. Architektūrinių sprendinių originalumas, naujumas – laikmečio atspindėjimas, architektūrinė ir estetinė kokybė, išskirtinumas, atpažįstamumas.
● Racionalus, patogus Konkurso sąlygose nurodytos programos išdėstymas, atsižvelgiant į skirtingų interesų srautus (pastatų lankytojai ir darbuotojai) ir pastatų bei greta jų esančios teritorijos funkcijas.

	3. 
	► K3 – Tvarumas
(nuo 0 (nulio) iki 10 (dešimt) balų; Rmax – 10 (dešimt) balų)
	● Sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms, siekiant atskirties mažinimo, socialinės partnerystės aktyvinimo, egzistuojančių tradicijų ir kultūros išsaugojimo, stiprinimo ir praturtinimo (pvz., sprendiniai neinspiruoja teritorinio (kvartalinio) uždarumo, galinčio riboti vietos bendruomeniškumą).
● Kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Sprendinių (tiek Konkurso teritorijos, tiek projektuojamų pastatų) energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	4. 
	► K4 –  Paslaugų kaina
	● Vertinamas tiekėjo pateiktas kainos pasiūlymas, pateiktas pagal Konkurso sąlygų priede Nr. 4 „CVP IS Voke 1 pateikiamų dokumentų formos“ pateiktą dokumentą „Kainos pasiūlymas“.



99. K₁-K3 vertinimo kriterijų reikšmės R nuo 0 (nulio) iki 10 (dešimt) balų nustatomos ekspertiniu būdu, pagal kiekvieno Vertinimo komisijos nario suteiktus balus, vadovaujantis Konkurso sąlygų 100 punkte pateiktais rekomendaciniais vertinimo balų apibrėžimais.
100. K₁-K3 vertinimo kriterijų rekomendaciniai vertinimo balų apibrėžimai:

	Eil. Nr.
	Projektui suteikiami balai
	Suteikiamų balų aprašymas

	Vertinimo kriterijus ► K1 – Urbanistinė koncepcija, integralumas, sprendinių kokybė

	1. 
	Silpnai
(0-2 (nulis-du) balai)
	● Konkurso teritorijos urbanistinės koncepcijos idėja žemos kokybės ir (ar) neoriginali, nevientisa ir intuityviai nesuvokiama.
● Neišspręsti ir (ar) neprofesionaliai išspręsti Konkurso teritorijos funkciniai ir fiziniai ryšiai.
● Siūlomų sprendinių poveikis Konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra neintegralus ir (ar) neigiamas.
● Netaikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija neatitinka Klaipėdos miesto bendrojo plano ir Konkurso teritorijos detaliojo plano sprendinių.

	2. 
	Vidutiniškai
(3-5 (trys-penki) balai)
	● Konkurso teritorijos urbanistinės koncepcijos idėja patenkinamos kokybės ir (ar) iš dalies originali, ne itin vientisa ir intuityviai sunkiai suvokiama.
● Silpnai išspręsti ir (ar) ne itin profesionaliai išspręsti Konkurso teritorijos funkciniai ir fiziniai ryšiai.
● Siūlomų sprendinių poveikis Konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra ne iti integralus ir (ar) labiau neigiamas.
● Ne itin kokybiškai ir (ar) kiekybiškai taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija iš dalies atitinka Klaipėdos miesto bendrojo plano ir Konkurso teritorijos detaliojo plano sprendinius.

	3. 
	Gerai
(6-8 (šeši-aštuoni) balai)
	● Konkurso teritorijos urbanistinės koncepcijos idėja aukštos kokybės ir (ar) didžiąja dalimi originali, vientisa ir intuityviai suvokiama.
● Išspręsti ir (ar) profesionaliai išspręsti Konkurso teritorijos funkciniai ir fiziniai ryšiai.
● Siūlomų sprendinių poveikis Konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra integralus ir (ar) teigiamas.
● Taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija atitinka Klaipėdos miesto Bendrojo plano ir Konkurso teritorijos detaliojo plano sprendinius.

	4. 
	Labai gerai
(9-10 (devyni-dešimt) balų)
	● Konkurso teritorijos urbanistinės koncepcijos idėja itin aukštos kokybės ir (ar) itin originali, vientisa ir intuityviai suvokiama.
● Įtikinamai ir itin profesionaliai išspręsti Konkurso teritorijos funkciniai ir fiziniai ryšiai.
● Siūlomų sprendinių poveikis Konkurso teritorijos ir bendram Klaipėdos miesto ir aplinkinių teritorijų įvaizdžiui, identitetui, būdingam kraštovaizdžio morfotipui bei vertingoms panoramoms ir siluetams yra įtikinamai integralus ir (ar) itin teigiamas.
● Itin profesionaliai taikomi urbanistiniai principai: darnaus vystymosi užtikrinimas, konteksto gerbimas, kompaktiško miesto formavimas, aiškus viešųjų ir privačių erdvių atskyrimas.
● Siūloma urbanistinė koncepcija pilnai atitinka ir profesionaliai papildo Klaipėdos miesto Bendrojo plano ir Konkurso teritorijos detaliojo plano sprendinius.

	Vertinimo kriterijus ► K2 – Architektūrinė koncepcija, integralumas, funkcionalumas, sprendinių kokybė

	5. 
	Silpnai
(0-2 (nulis-du) balai)
	● Architektūriniai sprendiniai neintegruoja projektuojamos Konkurso teritorijos ir objektų į esamą gamtinę-urbanistinę struktūrą, nekuria sinergijos su kraštovaizdžiu.
● Sprendiniai menkina platesnio gamtinio-urbanistinio konteksto vertes, ardo vertingus vizualinius ryšius ir neigiamai keičia vertingas panoramas, silpnina esamą projektuojamos Konkurso teritorijos ir gretimų teritorijų identitetą.
● Kuriama pastatų architektūra turi neigiamą poveikį aplinkai. Architektūros sprendiniai žemos meninės kokybės, pasenę, neoriginalūs, nepatrauklūs naudotojams.
● Sprendiniai minimaliai atitinka Konkurso sąlygų priede Nr. 1 „Techninė specifikacija“ nurodytus keliamus urbanistinius ir architektūrinius tikslus, projektuojami pastatai ir greta jų esanti teritorija nepasižymi tarpusavio derme, nereaguoja į esamą ir būsimą kontekstą.
● Konkurso objektai-pastatai technologiškai nefunkcionalūs ir nepatogūs eksploatuoti pagal paskirtis, objektų prieigų, projektuojamų pastatų zonų, erdvių planavimas neatitinka ar menkai atitinka  Konkurso sąlygų priede Nr. 1 „Techninė specifikacija“ nurodytus reikalavimus.

	6. 
	Vidutiniškai
(3-5 (trys-penki) balai)
	● Architektūriniai sprendiniai menkai integruoja projektuojamą Konkurso teritoriją ir objektus į esamą gamtinę-urbanistinę struktūrą, minimaliai kuria sinergiją su kraštovaizdžiu.
● Sprendiniai nenaikina, bet ir neparyškina platesnio gamtinio-urbanistinio konteksto verčių, turi neigiamą, bet nereikšmingą poveikį vertingiems vizualiniams ryšiams ir vertingoms panoramoms, neparyškina ir nepraturtina projektuojamos Konkurso teritorijos ir gretimų teritorijų identiteto.
● Kuriama pastatų architektūra neturi neigiamo poveikio aplinkai, tačiau nėra atpažįstama, ikoniška. Architektūros sprendiniai patenkinamos meninės kokybės, originalūs tik iš dalies, dalinai patrauklūs naudotojams.
● Sprendiniai dalinai atitinka Konkurso sąlygų priede Nr. 1 „Techninė specifikacija“ nurodytus keliamus urbanistinius ir architektūrinius tikslus, projektuojami pastatai ir greta jų esanti teritorija dalinai dera tarpusavyje, tačiau neįtikinamai reaguoja į esamą ir būsimą kontekstą.
● Konkurso objektai-pastatai nepakankamai  technologiškai funkcionalūs ir nepakankamai patogūs eksploatuoti pagal paskirtis, objektų prieigų, projektuojamų pastatų zonų, erdvių planavimas iš dalies atitinka Konkurso sąlygų priede Nr. 1 „Techninė specifikacija“ nurodytus reikalavimus.

	7. 
	Gerai
(6-8 (šeši-aštuoni) balai)
	● Architektūriniai sprendiniai integruoja projektuojamą Konkurso teritoriją ir objektus į esamą gamtinę-urbanistinę struktūrą, kuria sinergiją su kraštovaizdžiu.
● Sprendiniai respektuoja platesnio gamtinio-urbanistinio konteksto vertes, išsaugo – turi neutralų poveikį vertingiems vizualiniams ryšiams ir vertingoms panoramoms, išsaugo projektuojamos Konkurso teritorijos ir gretimų teritorijų identitetą.
● Kuriama pastatų architektūra yra atpažįstama, ikoniška. Architektūros sprendiniai aukštos meninės kokybės, didžiąja dalimi originalūs, patrauklūs naudotojams.
● Sprendiniai didžiąja dalimi atitinka Konkurso sąlygų priede Nr. 1 „Techninė specifikacija“ nurodytus keliamus urbanistinius ir architektūrinius tikslus, projektuojami pastatai ir greta jų esanti teritorija dera tarpusavyje, praturtina esamą ir būsimą kontekstą.
● Konkurso objektai-pastatai technologiškai funkcionalūs ir patogūs eksploatuoti pagal paskirtį, objektų prieigų, projektuojamų pastatų zonų, erdvių planavimas atitinka Konkurso sąlygų priede Nr. 1 „Techninė specifikacija“ nurodytus reikalavimus.

	8. 
	Labai gerai
(9-10 (devyni-dešimt) balų)
	● Architektūriniai sprendiniai itin harmoningai integruoja projektuojamą Konkurso teritoriją ir objektus į esamą gamtinę-urbanistinę struktūrą, kuria sinergiją su kraštovaizdžiu.
● Sprendiniai respektuoja platesnio gamtinio-urbanistinio konteksto vertes, išsaugo ir paryškina vertingus vizualinius ryšius ir vertingas panoramas, išsaugo ir praturtina projektuojamos Konkurso teritorijos ir gretimų teritorijų identitetą.
● Kuriama pastatų architektūra yra atpažįstama, ikoniška, išskirtinė šalies ir regiono kontekste, reprezentuoja Klaipėdą ir Lietuvą. Architektūros sprendiniai aukštos meninės kokybės ir itin originalūs, labai patrauklūs naudotojams.
● Sprendiniai atitinka Konkurso sąlygų priede Nr. 1 „Techninė specifikacija“ nurodytus keliamus urbanistinius ir architektūrinius tikslus, projektuojami pastatai ir greta jų esanti teritorija puikiai dera tarpusavyje, pagarbiai ir kūrybiškai praturtina esamą ir būsimą kontekstą.
● Konkurso objektai-pastatai technologiškai funkcionalūs, patogūs eksploatuoti pagal paskirtis, objektų prieigų, projektuojamų pastatų zonų, erdvių planavimas labai gerai atitinka Konkurso sąlygų priede Nr. 1 „Techninė specifikacija“ nurodytus reikalavimus.

	Vertinimo kriterijus ► K3 – Tvarumas

	9. 
	Silpnai
(0-2 (nulis-du) balai)
	● Itin menka ir (ar) nejuntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
●  Sprendiniais nekuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Itin menkas ir (ar) visai nejuntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	10. 
	Vidutiniškai
(3-5 (trys-penki) balai)
	● Minimali ir (ar) iš dalies juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
●  Sprendiniais fragmentiškai kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● Menkas ir (ar) nežymiai juntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	11. 
	Gerai
(6-8 (šeši-aštuoni) balai)
	● Didžiąja dalimi užtikrinta ir juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
●  Sprendiniais kuriama viešųjų erdvių ir jungčių kokybė, užtikrinanti universalaus dizaino ir darnaus judumo principus.
● „Perskaitomas“ ir (ar) juntamas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.

	12. 
	Labai gerai
(9-10 (devyni-dešimt) balų)
	● Įtikinamai užtikrinta ir gerai juntama sprendinių socialinė įtaka egzistuojantiems ir būsimiems aplinkiniams rajonams bei jų bendruomenėms.
●  Sprendiniais kuriama aukšta viešųjų erdvių ir jungčių kokybė, visuotinai užtikrinanti universalaus dizaino ir darnaus judumo principus.
● Profesionaliai ir visuotinai užtikrintas sprendinių energinis efektyvumas, technologijų ekologiškumas, ilgaamžiškumas, efektyvi eksploatacija ir pan.



101. Kiekvieno K1-K3 vertinimo kriterijaus balų apskaičiavimas atliekamas vertinimo kriterijaus reikšmę Rpx palyginant su geriausia/didžiausia to paties vertinimo kriterijaus reikšme Rmax ir padauginant iš vertinamo kriterijaus lyginamojo svorio B, pagal Konkurso sąlygų 97 punkte esančios lentelės 4 stulpelyje nurodytas formules.
102. K4 vertinimo kriterijaus balas apskaičiuojamas (žr. Konkurso sąlygų 97 punkto pastabas) mažiausios iš visų pasiūlytų tiekėjų (iš visų vertinamų projekto pasiūlymų) paslaugų kainos Cmin (Eur, įskaitant visus mokesčius) ir vertinamo projekto pasiūlymo tiekėjo paslaugų kainos Cp (Eur, įskaitant visus mokesčius) santykį padauginant iš vertinamo kriterijaus lyginamojo svorio B, pagal Konkurso sąlygų 97 punkte esančios lentelės 4 stulpelyje nurodytą formulę.
103. Bendras atitinkamo projekto pasiūlymo įvertinimas T apskaičiuojamas pagal formulę:

T= K₁ + K₂ + K₃ + K₄,

čia:
T – bendras atitinkamo projekto pasiūlymo įvertinimas;
K1-K4 – vertinimo kriterijus.

104. Architektūrinis projektas negali būti vertinamas pagal vertinimo kriterijus, neįrašytus į Konkurso sąlygas.
105. Vertinimo komisija įvertina visus architektūrinius projektus, kurie atitinka Konkurso sąlygose išdėstytus projekto pasiūlymo pateikimo reikalavimus.
106. Vertinimo komisija, įvertinusi architektūrinius projektus, priima sprendimą dėl projektų eilės ir sudaro projektų eilę su devizais, suteiktų vertinimų mažėjimo tvarka. Jeigu kelių projektų vertinimo balas yra vienodas, nustatant projektų eilę, pirmesnis į šią eilę įrašomas dalyvis, kurio projektas pateiktas anksčiausiai. Prireikus tame pačiame protokole įrašomos Vertinimo komisijos pastabos dėl projektų, reikalaujančių papildomų tiekėjų paaiškinimų. Projektų eilė nesudaroma, jeigu pateiktas tik vienas projektas arba įvertinus projektus liko tik vienas dalyvis.
107. Vertinimo komisijos posėdis yra protokoluojamas. Vertinimo komisija narių pasirašytame protokole nurodo projektų eiliškumą remdamasi kiekvieno projekto pranašumais ir kartu pateikia savo pastabas dėl dalykų, kuriuos reikia papildomai paaiškinti ir (ar) patikslinti (jeigu tokių yra). Kiekvienas Vertinimo komisijos narys prie skiriamų balų pateikia savo vertinimo motyvus. Vertinimo komisija Perkančiajai organizacijai protokole gali pateikti rekomendacijas dėl projektų neesminių korekcijų. Dalyviams pateikus projektų paaiškinimus ir (ar) patikslinimus, vertinimo komisija kiekvienu atveju sprendžia, ar pateikti paaiškinimai ir (ar) patikslinimai nekeičia projekto esmės. Projektų paaiškinimai ir (ar) patikslinimai teikiami ir vertinami pagal Taisyklių 70 punktą.
108. Vertinimo komisija, įvertinusi kiekvieną projektą, parašo bendrą recenziją. Recenzijos teikiamos projektus pateikusiems dalyviams nustačius laimėtoją. Recenzijos teikiamos projektus pateikusiems dalyviams tik apie jų pačių Konkursui pateiktus projektus.
109. Vertinimo komisija gali ir neskirti pirmosios vietos (tačiau gali skirti kitas vietas), jeigu mano, kad pateikti projektai atitinka formalius reikalavimus, tačiau pagal Konkurso dokumentuose nurodytus tikslus, Perkančiajai organizacijai yra nepriimtini.
110. Vokai su projektų devizų šifrais atplėšiami kitame Procedūrų komisijos posėdyje. Pradinis susipažinimas su elektroninėmis priemonėmis gautais užkoduotais projektų devizų šifrais prilyginamas vokų su projektų devizų šifrais atplėšimui. Perkančioji organizacija apie Procedūrų komisijos posėdį, kuriame bus susipažįstama su elektroninėmis priemonėmis gautais projekto pasiūlymų devizo šifrais CVP IS priemonėmis informuoja projekto pasiūlymus pateikusius tiekėjus ne vėliau kaip prieš 2 (dvi) dienas iki susipažinimo su elektroninėmis priemonėmis gautais projekto pasiūlymų devizų šifrais procedūros (Vokas 2). Pranešime nurodoma susipažinimo su šia informacija diena, valanda ir minutė. Susipažinimo su elektroninėmis priemonėmis gautais projekto pasiūlymų devizų šifrais procedūra vyksta tiekėjams nedalyvaujant.
111. Susipažinimo su elektroninėmis priemonėmis gautais projekto pasiūlymų devizų šifrais  procedūrą Procedūrų komisija įformina atskiru protokolu. Procedūrų komisija po susipažinimo su projekto pasiūlymų devizų šifrais CVP IS priemonėmis ne vėliau kaip per 3 (tris) darbo dienas praneša dalyviams apie sudarytą projektų eilę ir projektų devizų šifrus.
112. Procedūrų komisija bet kuriuo projekto procedūros metu po susipažinimo su šifrais gali paprašyti CVP IS priemonėmis dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams, jeigu tai būtina siekiant užtikrinti tinkamą procedūros atlikimą.

VI.5. Tiekėjo pašalinimo pagrindų nebuvimo ir kvalifikacijos atitikties tikrinimas

113. Atplėšusi vokus su projektų devizų šifrais ir paskelbusi devizų šifrus, Procedūrų komisija patikrina, ar nėra daugiausia balų surinkusio projekto dalyvio  pašalinimo pagrindų, ar daugiausia balų surinkęs projekto dalyvis atitinka Konkurso dokumentuose nustatytus kvalifikacijos reikalavimus. Procedūrų komisija atitikties šiems reikalavimams nagrinėjimo ir vertinimo procedūras atlieka dalyviams nedalyvaujant.
114. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ ir Konkurso dokumentų reikalavimais, jo pasiūlymas turi būti atmestas.
115. Jei tiekėjas kartu su EBVPD pateikė dokumentus, patvirtinančius pašalinimo pagrindų nebuvimą ir kvalifikacijos atitiktį, jie šiame procedūrų etape nevertinami. Tokiu atveju pateikti dokumentai gali būti vertinami tik po to, kai įvertintas gautas projektas ir pagal vertinimo rezultatus jis gali būti pripažintas laimėjusiu. Jeigu tiekėjas nepateikė EBVPD arba pildydamas EBVPD nepažymėjo, ar atitinka nustatytą (-us) reikalavimą (-us) arba jei pateiktame EBVPD nurodyti duomenys yra netikslūs, tuomet Procedūrų komisija turi prašyti tiekėjo pateikti, patikslinti EBVPD per protingą terminą. Tokiu atveju Komisija EBVPD įvertina tik jam pateikus, patikslinus EBVPD. Pasiūlymas atmetamas, kai tiekėjas, Procedūrų komisijai paprašius, nepateikė, nepatikslino EBVPD. Apie tokio pasiūlymo atmetimą tiekėjas informuojamas nedelsiant, bet ne vėliau kaip per 3 (tris) darbo dienas, raštu pranešant apie šio patikrinimo rezultatus bei pagrindžiant priimtus sprendimus.
116. Procedūrų komisija, įvertinusi EBVPD ir Deklaracijoje pateiktą informaciją, priima sprendimą dėl kiekvieno pasiūlymą pateikusio tiekėjo ir kiekvienam iš jų ne vėliau kaip per 3 (tris) darbo dienas raštu praneša apie šio patikrinimo rezultatus. Teisę dalyvauti tolesnėse Konkurso procedūrose turi tik tie dalyviai, kurie atitinka Perkančiosios organizacijos nustatytus reikalavimus.
117. Procedūrų komisija aktualių dokumentų, patvirtinančių pašalinimo pagrindų nebuvimą (įskaitant apsivalymą pagrindžiančius dokumentus, jei egzistuoja tiekėjo pašalinimo pagrindai) ir kvalifikacijos atitikimą reikalauja tik iš to tiekėjo, kurio projektas pagal vertinimo rezultatus galės būti pripažintas laimėjusiu I-ą vietą.
118. Tiekėjui nepateikus šių dokumentų per Procedūrų komisijos nustatytą terminą, jo projektas atmetamas ir Procedūrų komisija kreipiasi į kitą tiekėją, kuris gali būti pripažintas I-os vietos laimėtoju, ir įvertinusi jo duomenis dėl pašalinimo pagrindų nebuvimo ir kvalifikacijos, nustato projektų eilę.
119. Tuo atveju, jei jau atlikus projekto balų apskaičiavimą vienas iš tiekėjų pasitraukia (ar yra pašalinamas) iš Konkurso, jau suteikti balai perskaičiuojami tik tuo atveju jei pasireiškia reikšmingas reitingavimo paradoksas, t. y. jeigu pakartotinai įvertinus projekto pasiūlymus eilė pasikeistų taip, kad prieš tai pirmuoju įrašytas tiekėjas, naujoje eilėje būtų įrašomas jau kitu numeriu.
120. Jeigu, nagrinėjant pateiktus projekto pasiūlymus Procedūrų komisija nustato, kad dalyvis pateikė netikslius, neišsamius ar klaidingus dokumentus ar duomenis apie atitiktį Konkurso dokumentų reikalavimams (nesusijusiems su Konkurso objektu) arba šių dokumentų ar duomenų trūksta, Perkančioji organizacija privalo nepažeisdama lygiateisiškumo ir skaidrumo principų prašyti dalyvį šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl tiekėjo pašalinimo pagrindų nebuvimo, atitikties kvalifikacijos reikalavimams, tiekėjo įgaliojimas asmeniui pasirašyti projektą, jungtinės veiklos sutartis ir dokumentai, nesusiję su Konkurso objektu, jo techninėmis charakteristikomis, paslaugų pirkimo sutarties vykdymo sąlygomis ar projekto kaina (išskyrus Taisyklių 70 punkte nurodytus paaiškinimus ir (ar) patikslinimus). Projekto pasiūlymo dokumentai ar duomenys tikslinami, pildomi arba aiškinami vadovaujantis VPĮ 45 str. 3 d.
121. Perkančioji organizacija ne vėliau kaip per 5 (penkias) darbo dienas po galimo Konkurso laimėtojo pašalinimo pagrindų nebuvimo ir kvalifikacijos atitikties patikrinimo procedūros įforminimo CVP IS priemonėmis praneša kiekvienam dalyviui apie projektų eilę, Konkurso laimėtoją ir atidėjimo terminą, kuris negali būti trumpesnis kaip 10 (dešimt) kalendorinių dienos nuo pranešimo apie Konkurso rezultatus išsiuntimo CVP IS priemonėmis dalyviams dienos, o dalyviui, kurio projektas neįrašytas į šią eilę, – ir projekto atmetimo priežastis. Perkančioji organizacija taip pat kiekvienam dalyviui pateikia jo projekto vertinimo recenziją.
122. Suinteresuoti dalyviai nuo Perkančiosios organizacijos pranešimo apie projektų eilę ir Konkurso laimėtoją pateikimo dalyviams dienos iki atidėjimo termino pabaigos gali prašyti Perkančiosios organizacijos arba perkančiojo subjekto pateikti laimėjusį (-ius) projektą (-us).

VI.6. Projekto pasiūlymo atmetimo pagrindai

123. Procedūrų komisija atmeta projekto pasiūlymą, jeigu:
123.1. projekto pasiūlymas, t. y. CVP IS pasiūlymo languose Vokas 1 ir Vokas 2 ir (ar) fizinės formos Voke 1 pateikiama medžiaga, išsiųstas ar gautas pasibaigus Perkančiosios organizacijos nustatytam galutiniam projektų pasiūlymo pateikimo terminui;
123.2. projekto pasiūlymas pateiktas pažeidžiant anonimiškumą;
123.3. projektas neatitinka Konkurso dokumentuose nustatytų privalomų projektų rengimo reikalavimų ir (ar) kitų nustatytų projektų pateikimo reikalavimų (taikomų Konkurso objektui);
123.4. pateiktame projekte yra neaiškumų (dėl Konkurso objekto), kuriuos reikia papildomai paaiškinti, ir, Perkančiajai organizacijai paprašius paaiškinti ir (ar) patikslinti projektą Taisyklių 70 punkte nustatyta tvarka, dalyvis pateikė paaiškinimus ir (ar) patikslinimus, kurie keičia projekto esmę;
123.5. dalyvis pateikė netikslius, neišsamius ar klaidingus dokumentus ar duomenis dėl tiekėjo ir (ar) ūkio subjekto, kurio pajėgumais remiasi dalyvis, pašalinimo pagrindų nebuvimo, atitikties kvalifikacijos reikalavimams ir Perkančiajai organizacijai paprašius juos patikslinti, jų nepatikslino;
123.6. dalyvis neatitinka Konkurso dokumentuose nustatytų kvalifikacijos reikalavimų ir (ar) ūkio subjektas, kurio pajėgumais remiasi dalyvis, netenkina jam keliamų kvalifikacijos reikalavimų ir Perkančiosios organizacijos nurodymu nebuvo pakeistas į reikalavimus atitinkantį ūkio subjektą;
123.7. dalyvis pašalinamas vadovaujantis Konkurso dokumentų sąlygomis dėl pašalinimo pagrindų, taip pat, kai remiasi ūkio subjekto pajėgumais arba pasitelkia subtiekėją ir jiems pagal Konkurso dokumentų sąlygas keliami reikalavimai dėl pašalinimo pagrindų, tačiau ūkio subjekto ar subtiekėjo padėtis atitinka nustatytus pašalinimo pagrindus ir Perkančiosios organizacijos nurodymu dalyvis nepakeitė šio ūkio subjekto ar subtiekėjo į pašalinimo pagrindų neturintį ūkio subjektą;
123.8. dalyvis pateikė netikslius, neišsamius ar klaidingus dokumentus ar duomenis apie savo atitiktį Konkurso dokumentų reikalavimams (tiekėjo įgaliojimas asmeniui pasirašyti projektą (jeigu projektą pasirašo tiekėjo įgaliotas asmuo), jungtinės veiklos sutartis (jei projektą teikia tiekėjų grupė) ir kiti Perkančiosios organizacijos ar perkančiojo subjekto nurodyti dokumentai, nesusiję su Konkurso objektu, jo techninėmis charakteristikomis, paslaugų pirkimo sutarties vykdymo sąlygomis ar kaina) ir, Perkančiajai organizacijai ar perkančiajam subjektui paprašius juos patikslinti, papildyti, paaiškinti, jų nepatikslino, nepapildė, nepaaiškino arba juos patikslino, papildė, paaiškino taip, kad projektas neatitinka Konkurso dokumentuose nustatytų reikalavimų;
123.9. nustatoma, kad projekto pasiūlymas buvo parengtas ar pateiktas pažeidžiant sąžiningos konkurencijos principus, arba dalyvis siekė daryti nepagrįstą įtaką Vertinimo komisijos nariams, Recenzentams, Ekspertams;
123.10. dalyvis iki Vertinimo komisijos sudarytos projektų eilės paskelbimo ir (ar) iki devizų šifrų atplėšimo bei dalyvių atskleidimo procedūros paviešino savo projektą ar kitaip pažeidė anonimiškumo principą;
123.11. dalyvis pateikė daugiau kaip vieną projekto pasiūlymą;
123.12. tiekėjas neatitinka Reglamente nustatytų reikalavimų.

VI.7. Neskelbiamos derybos

124. Perkančioji organizacija, vadovaudamasi VPĮ 71 str. 4 d. nuostatomis, numato tęsti paslaugų pirkimą dėl Konkurso sąlygų 6 punkte išvardintų Konkurso objektų neskelbiamų derybų būdu, į jas kviečiant I-os vietos laimėtoją. Į neskelbiamas derybas laimėtojas kviečiamas CVP IS priemonėmis.
125. Neskelbiamos derybos bus vykdomos VPĮ nustatyta tvarka. Neskelbiamų derybų apimtis bus nurodyta neskelbiamų derybų pirkimo sąlygose.
126. Dalyvis supranta, kad Perkančiosios organizacijos tikslas yra sudaryti paslaugų pirkimo sutartį, todėl jis atsakingai įsivertina savo ir komandos galimybes įgyvendinti tolesnius įsipareigojimus.
127. Su neskelbiamų derybų laimėtoju Perkančioji organizacija sudarys paslaugų pirkimo sutartį dėl Konkurso objektų.
128. Pakviesto laimėtojo atsisakymo dalyvauti derybose ar atsisakymo sudaryti paslaugų pirkimo sutartį atsakomybė ir tvarka numatyta Konkurso sąlygų V.4 skyriuje „Projekto pasiūlymo galiojimo užtikrinimas“.
129. Jeigu bus nustatytas tik vienas Konkurso laimėtojas, kuris pakviestas dalyvauti neskelbiamose derybose dėl paslaugų pirkimo sutarties sudarymo, raštu atsisako jose dalyvauti arba jeigu Perkančiajai organizacijai nepavyksta su Konkurso laimėtoju susiderėti dėl paslaugų pirkimo sutarties sąlygų, Perkančioji organizacija vykdyti neskelbiamų derybų su sekančiu po Konkurso laimėtojo projektų eilėje esančiu dalyviu negali ir, jeigu dar yra poreikis, turi skelbti naują Konkursą.
130. Neskelbiamų derybų metu sutarties sąlygose gali būti nustatomas reikalavimas dėl papildomų specialistų (specialistas turintis teisę rengti inžinerinės infrastruktūros vystymo planus, ekspertas-konsultantas, turintis patirties gydymo įstaigų projektavime). Jeigu dalyvio kvalifikacija dėl teisės verstis atitinkama veikla neskelbiamų derybų metu nebus tikrinama arba tikrinama ne visa apimtimi, dalyvis įsipareigoja, kad paslaugų pirkimo sutartį vykdys tik tokią teisę turintys asmenys.

VI.8. Autorių teisių reikalavimai vadovaujantis Lietuvos Respublikos 
autorių teisių ir gretutinių teisių įstatymu

131. Konkurso I-ą vietą užėmusio atviro architektūrinio projekto Konkurso dalyvio pateiktas projekto pasiūlymas, t. y. CVP IS pasiūlymo languose Vokas 1 ir Vokas 2 ir fizinės formos Voke 1 pateikiama medžiaga taps Perkančiosios organizacijos nuosavybe nuo piniginės premijos dalyviui išmokėjimo momento, o visos jos turtinės autorinės teisės išimtinai pereina Perkančiajai organizacijai, ir šį projekto pasiūlymo medžiaga nebus grąžinama dalyviui.
132. Neturtinės autoriaus teisės, susijusios su Konkursui pateiktu projekto pasiūlymu, lieka dalyviui (Lietuvos Respublikos autorių teisių ir gretutinių teisių įstatymo pakeitimo įstatymas).
133. Perkančioji organizacija gali naudoti I-ą vietą užėmusio atviro architektūrinio projekto Konkurso dalyvio architektūrinius sprendinius tik tuo atveju, jei su architektūrinio projekto autoriumi (-iais) bus sudaroma paslaugų pirkimo sutartis. Jokie architektūriniai sprendiniai, nesvarbu ar laimėtojo, ar bet kurio kito dalyvio, negali būti naudojami tolesniame Perkančiosios organizacijos organizuojamame projektavime, jei negautas rašytinis architektūrinio projekto autoriaus (-ių) sutikimas.
134. Laimėtojo architektūrinis projektas gali būti naudojamas tik vieną kartą.
135. Dalyvis yra atsakingas už savo architektūrinio projekto sprendinius ir idėjas. Pateikdamas projekto pasiūlymą, jis garantuoja, kad yra architektūrinio projekto autorius ir nepažeidžia trečiųjų asmenų intelektinės nuosavybės teisių. Perkančioji organizacija reikalaus dalyvio kompensuoti visas išlaidas, susijusias su trečiųjų asmenų intelektinės teisės pažeidimais.

VI.9. Viešinimas ir architektūrinių projektų paroda

136. Perkančioji organizacija bei dalyvis turi teisę publikuoti Konkursui pateiktą architektūrinį projektą, nurodant architektūrinio projekto autorių (-ius) ir Perkančiąją organizaciją (P a s t a b a : Kol Procedūrų komisija neatplėšė CVP IS priemonėmis pateiktų Vokas 2 ir projektų vertinimo eilė nebuvo paviešinta, Perkančioji organizacija Konkursui pateiktus projektus publikuos anonimiškai).
137. Dalyvis negali publikuoti architektūrinio projekto spaudoje, knygose, internete ar kitoje medijoje, kol Procedūrų komisija neatplėšė CVP IS priemonėmis pateikto Voko 2 ir projektų vertinimo eilė nebuvo paviešinta. Konkursui pateikto architektūrinio projekto paviešinimas prieš atplėšiant CVP IS priemonėmis pateiktą Voką 2 su pateiktais dalyvio identifikaciniais duomenimis yra vienas iš projekto pasiūlymo atmetimo pagrindų.
138. Perkančioji organizacija, pristatydama ar informuodama apie Konkurso rezultatus ar architektūrinį (-ius) projektą (-us), turi teisę naudoti, reprodukuoti, rodyti, spausdinti, publikuoti, viešinti ar platinti spausdintu ar elektroniniu būdu, internete (taip pat ir socialiniuose tinkluose kaip parsisiunčiamą failą arba ne) pateiktą (-us) architektūrinį (-ius) projektą (-us) ar jo (-ų) kopijas, informuodami apie Konkurso rezultatus ir architektūrinį (-ius) projektą (-us) be autoriaus (-ių) sutikimo. Visais atvejais architektūrinio (-iu) projekto (-ų) autorius (-iai) privalo būti paminėtas (-i). Tiekėjas, pateikdamas projekto pasiūlymą sutinka, kad jo pateiktas architektūrinis projektas bus viešinamas.
139. Iki Vertinimo komisijos posėdžio, kuriame bus nagrinėjami, vertinami ir lyginami pateikti projektai pagal Konkurso dokumentuose nustatytus vertinimo kriterijus, visi Konkursui pateikti projektai bus eksponuojami viešoje Konkursui pateiktų projektų parodoje. Paroda bus organizuojama Perkančiosios organizacijos nurodytoje vietoje ir vyks ne trumpiau kaip 5 (penkias) darbo dienas. Iki galutinių Konkurso rezultatų paskelbimo architektūriniai projektai bus eksponuojami anonimiškai. Po galutinių Konkurso rezultatų paskelbimo visi neatmesti architektūriniai projektai bus eksponuojami nurodant autorių (-ius) ir Konkurse užimtą vietą. Projektų paroda bus rengiama pagal Konkurso sąlygose nustatytus reikalavimus, įskaitant aiškinamųjų raštų ir planšečių eksponavimą:
139.1. skaitmeninėje ekspozicijoje Perkančiosios organizacijos tinklapyje;
139.2. fizinėje ekspozicijoje (P a s t a b a : Apie fizinės ekspozicijos vietą, datą, laiką Perkančioji organizacija informuos po projektų pasiūlymo pateikimo).
140. Iki Vertinimo komisijos posėdžio pradžios visuomenė gali teikti savo komentarus Perkančiosios organizacijos įgaliotam asmeniui (nurodytam sąlygų  19 p.) apie skaitmeninėje ir fizinėje ekspozicijoje išeksponuotus architektūrinius projektus. Visuomenės komentarai, jeigu tokių bus gauta, bus perduoti Vertinimo komisijai susipažinti prieš Vertinimo komisijos posėdį – priimdama sprendimą Vertinimo komisija gali atsižvelgti į visuomenės nuomonę, tačiau galutinį sprendimą priims Vertinimo komisija.
141. Tarp projekto pasiūlymų pateikimo termino pabaigos ir Konkursui pateiktų architektūrinių projektų vertinimo gali būti rengiamas Konkursui pateiktų architektūrinių projektų viešas pristatymas/viešas aptarimas. Jeigu viešas pristatymas vyks – pristatymo vieta ir laikas bus paskelbti Perkančiosios organizacijos informavimo priemonėmis, el. laiškais, spaudoje ir kitoje medijoje bei Perkančiosios organizacijos tinklapyje, t. y. apie pristatymą bus informuoti Konkurso dalyviai, Vertinimo komisijos nariai, visuomenė. Pristatymas gali vykti ir (ar) nuotoliniu būdu. Procedūrų komisijos ir Vertinimo komisijos nariai šiame viešame Konkursui pateiktų projektų pristatyme savo nuomonės nereiškia. Viešo aptarimo protokolas su Recenzentų, Ekspertų išvadomis ir kitų suinteresuotų asmenų pastabomis pateikiamas Vertinimo komisijai iki jos nustatyto termino. Recenzentai, Ekspertai ir kiti suinteresuoti asmenys savo išvadas ir pastabas pateikia raštu. Recenzentų, Ekspertų išvados ir kitų suinteresuotų asmenų pastabos Vertinimo komisijai yra rekomendacinio pobūdžio.

VI.10. Fiziniu būdu pateikto nelaimėjusio architektūrinio projekto atsiėmimas

142. Tiekėjai, kurių projektai nelaimėjo prizinių vietų, turi teisę savo lėšomis atsiimti Konkursui fiziniu būdu pateiktą architektūrinį projektą, t. y. aiškinamąjį raštą ir planšetes per 15 (penkiolika) darbo dienų nuo Konkurso procedūrų pabaigos. Nurodytu terminu neatsiėmus architektūrinio projekto, Perkančiosios organizacija turi teisę jį sunaikinti. Apie Konkurso procedūrų pabaigą ir galimybę atsiimti architektūrinį projektą Perkančioji organizacija tiekėjus informuos CVP IS priemonėmis.
143. Už fiziniu būdu pateikto architektūrinio projekto, t. y. aiškinamojo rašto ir planšečių sugadinimą arba praradimą Perkančioji organizacija atsako tik tais atvejais, kai įrodomas jos kaltumas dėl netinkamo elgesio su architektūriniu projektu.

VI.11. Informacija apie atidėjimo termino taikymą, ginčų nagrinėjimo tvarką

144. Šiame Konkurse taikomas atidėjimo terminas, kuris negali būti trumpesnis kaip 10 (dešimt) kalendorinių dienų, o jeigu pranešimas apie sprendimą nustatyti laimėjusį (-ius) projekto pasiūlymą (-us) nebuvo siunčiamas elektroninėmis priemonėmis, negali būti trumpesnis kaip 15 (penkiolika) kalendorinių dienų. Atidėjimo terminas gali būti netaikomas, kai yra vienintelis suinteresuotas dalyvis ir nėra suinteresuotų dalyvių.
145. Ginčų nagrinėjimas reglamentuojamas VPĮ VII skyriuje.

VI.12. Asmens duomenų tvarkymas

146. Šalys įsipareigoja asmens duomenų tvarkymą vykdyti teisėtai – laikantis Bendrojo duomenų apsaugos reglamento 2016/679, Lietuvos Respublikos asmens duomenų teisinės apsaugos įstatymo ir kitų teisės aktų, reglamentuojančių asmens duomenų tvarkymą.
147. Pasitelktų šalių atstovų, darbuotojų ar kitų fizinių asmenų duomenų tvarkymo teisėtumas grindžiamas būtinybe įvykdyti prisiimtus įsipareigojimus arba būtinybe pasinaudoti iš prisiimtų įsipareigojimų kylančiomis teisėmis.
148. Šalys asmens duomenis saugo ne ilgiau nei to reikalauja duomenų tvarkymo tikslai ar numato teisės aktai, jeigu juose yra nustatytas ilgesnis duomenų saugojimas. Asmens duomenys turi būti saugomi tol, kol iš sutartinių santykių gali kilti pagrįstų reikalavimų arba kiek tai reikalinga Šalių teisėtiems interesams įgyvendinti ir apsaugoti. Nebereikalingi asmens duomenys sunaikinami.
149. Gali būti tvarkomi šie Šalių vadovų, kitų darbuotojų, atsakingų asmenų ar atstovų, atstovaujančių Šalims, duomenys (I) vardas, pavardė; (II) kontaktiniai duomenys (darbo telefono numeris, darbo elektroninis paštas, darbovietės adresas; (III) užimamos pareigos; (IV) įgaliojimų (atstovavimo) duomenys, įskaitant atstovų asmens kodus, adresus; (V) Šalių vardu ir interesais vykdomas susirašinėjimas, ar kiti duomenys suformuojami sutarties vykdymo metu.
150. Tvarkomus duomenis gali gauti: (I) Šalių darbuotojai, atsakingi už Šalių tarpusavio bendradarbiavimą ir ryšių palaikymą, taip pat vykdantys buhalterinės apskaitos, informacinių sistemų priežiūros, verslo rodiklių analitikos ir verslo planavimo funkcijas; (II) informacinių sistemų, kurias Šalys naudoja tarpusavio santykių valdymui, teikėjai ir prižiūrėtojai; (III) mokesčių inspekcija; (IV) bankai; (V) Šalių pasitelkiami kiti asmenys, susiję su sutarties vykdymu.
151. Jei Šalys ketina pasinaudoti kitų tolesnių duomenų tvarkytojų paslaugomis, Šalys perduos kitai Šaliai informaciją apie tolesnį duomenų tvarkytoją. Tokiu atveju, Šalys privalo užtikrinti, kad tolesnis duomenų tvarkytojas vykdys bent tuos pačius įsipareigojimus ir įgaliojimus, kuriuos šis Konkursas nustato. Taip pat Šalys supranta, kad jos pačios atsakys už tolesnių duomenų tvarkytojų veiksmus ir neveikimą.
152. Kiekviena šalis įsipareigoja tinkamai informuoti visus fizinius asmenis (darbuotojus, įgaliotinius, valdymo organų narius, savo subteikėjų, kitų ūkio subjektų, kurių pajėgumais remiamasi, darbuotojus ir kitus atstovus), kurie bus pasitelkti prisiimtiems įsipareigojimams su Šalimis vykdyti, apie tai, kad jų asmens duomenys bus arba gali būti perduoti Šalims ir bus arba gali būti Šalių tvarkomi prisiimtų įsipareigojimų vykdymo tikslais; kur ir kiek laiko asmens duomenys bus saugomi, ir kas turės galimybę su jais susipažinti.
153. Šalys šiuo susitaria, kad po Konkurso nutraukimo ar pasibaigimo, jos sunaikins arba grąžins visus joms patikėtus tvarkyti asmens duomenis pagal Konkursą ir jų kopijas, nebent Europos Sąjungos (ES) ar jų šalies įstatymai nustato reikalavimą saugoti asmens duomenis.

VII. BAIGIAMOSIOS NUOSTATOS

154. Šio Konkurso sąlygose neaprašytos Konkurso procedūros vykdomos vadovaujantis VPĮ ir jo įgyvendinamųjų teisės aktų nuostatomis.
155. Konkurso sąlygų priedai yra neatskiriama šių Konkurso sąlygų dalis.
156. Pateikdamas savo projekto pasiūlymą, dalyvis garantuoja, kad susipažino su šiais Konkurso dokumentais ir sutinka su visais jų nuostatais, taip pat patvirtina, kad jo projekto pasiūlyme pateikta informacija yra teisinga.
157. Konkurse dalyvauti ar padėti tiekėjui negali Vertinimo komisijos ir Procedūrų komisijos nariai, Recenzentas (-ai), Ekspertas (-ai), asmenys, dalyvaujantys Konkurso sąlygų rengime bei jų artimieji giminaičiai bei kiti asmenys, kurių dalyvavimas ir (ar) pagalba sukelia interesų konfliktą. Vadovaujantis  Lietuvos Respublikos civilio kodekso 3.135 str., artimaisiais giminaičiais pripažįstami tiesiosios linijos giminaičiai iki antrojo laipsnio imtinai (tėvai ir vaikai, seneliai ir vaikaičiai) ir šoninės linijos antrojo laipsnio giminaičiai (broliai ir seserys).
Jei abiejų komisijų narių, Recenzentų, Ekspertų šeimos nariai ir (ar) artimieji giminaičiai dalyvauja Konkurse arba bet kuris abiejų komisijų narys, Recenzentas, Ekspertas patenka į interesų konflikto situaciją, apie tai jis iki posėdžio turi informuoti konkrečios komisijos pirmininką ir privalo nusišalinti nuo sprendimo priėmimo ar dalyvavimo procese. Interesų konfliktams priskiriami atvejai, kai abiejų komisijų nariai, Recenzentai, Ekspertai ar kiti asmenys, dalyvaujantys Konkurso procedūroje ar galintys daryti įtaką jos rezultatams, turi tiesioginį ar netiesioginį finansinį, ekonominį ar kitokio pobūdžio asmeninį suinteresuotumą, galintį pakenkti jų nešališkumui ir nepriklausomumui Konkurso procedūrų metu.
158. Perkančioji organizacija privalo nutraukti pradėtas Konkurso procedūras, jeigu buvo pažeisti VPĮ 17 str. 1 dalyje nustatyti principai ir atitinkamos padėties negalima ištaisyti. Perkančioji organizacija turi teisę savo iniciatyva nutraukti pradėtas Konkurso procedūras, jeigu atsirado aplinkybių, kurių nebuvo galima numatyti, arba Konkurso dokumentuose padaryta esminių klaidų, dėl kurių Konkursas tampa nebetikslingas ar jį įvykdžius būtų įsigytas Perkančiosios organizacijos poreikių neatitinkantis Konkurso objektas. Nutraukus Konkursą, dalyviams patirti nuostoliai neatlyginami, kompensacijos nemokamos.

VIII. KONKURSO SĄLYGŲ PRIEDŲ SĄRAŠAS

	Eil. Nr.
	Priedo Nr.
	Priedo pavadinimas ir turinys

	1. 
	Nr. 1
	Techninė specifikacija:
1. Techninė specifikacija;
2. Naudingos prieigos per internetą;
3. Užsakovo reikalavimai prie statinio projektavimo užduoties;
4. Užsakovo reikalavimai statinio informacinio modelio (BIM) rengimui

	2. 
	Nr. 2
	Sklypų dokumentai ir kt.:
1. Topografinė nuotrauka;
2. Detalusis planas;
3. Detaliojo plano korektūra (apimanti Konkurso objektų sklypus);
4. Esamų medžių inventorizacija;
5. 3D modelis

	3. 
	Nr. 3
	Esamos situacijos vizualinė medžiaga:
1. Nuotraukos;
2. Video

	4. 
	Nr. 4
	CVP IS Voke 1 pateikiamų dokumentų formos:
1. Kainos pasiūlymas;
2. Lentelės „Bendrieji statinio rodikliai“

	5. 
	Nr. 5
	CVP IS Voke 2 pateikiamų dokumentų formos:
1. EBVPD;
2. Dalyvio devizo šifras;
3. Deklaracija dėl Tarybos reglamento (ES) 2022/576

	6. 
	Nr. 6
	Skaitmeninės medžiagos pateikimas:
1. Skaitmeninės medžiagos pateikimo reglamentas;
2. Projektinių pasiūlymų ir techninio projekto įtraukimo į Klaipėdos GIS duomenų bazę tvarkos aprašas

	7. 
	Nr. 7
	Kvalifikacijos atitikčiai pateikiamų dokumentų formos:
1. Specialistų, atsakingų už sutarties vykdymą, sąrašas;
2. Suteiktų paslaugų sąrašas

